Seda kosa nije samo znak starosti - već u pitanju može da bude ova OPASNA bolest!\n Home  zanimljivosti  Seda kosa nije samo znak starosti - već u pitanju može da bude ova OPASNA bolest!\nSeda kosa je za mnoge prirodan znak starenja, ali ona isto tako može biti simptom veoma opasnih bolesti..\nPored godina, sede dlake mogu da ukazuju i na opasne bolesti koje mogu ozbiljno da vam ugroze zdravlje.\nAko primetite da kosa počinje da vam sedi, konsultujte se sa kardiologom jer ovo može da bude povezano sa povećanim rizikom od isohemijske bolesti srca. Ova bolest na samom početku ne pokazuje nikakve simptome, pa seda kosa može da bude veoma ozbiljan znak upozorenja.\nPonekada je dovoljno samo da vodimo računa o ishrani kako bismo sprečili pojavljivanje sedih. Naučnici su otkrili da manjak vitamina D3 u organizmu dovodi do manjka melanina (supstance koja daje boju koži i kosi), a isto se dešava i kada nam fali vitamin B12.\nAkumulacija vodonik peroksida\nFolikuli kose proizvode malu količinu vodonik peroksida. Međutim, kada se on nakupi, kosa počinje da gubi svoju boju.\nPušači ne bi trebalo da budu iznenađeni ranim pojavljivanjem sedih. Dokazano je da zbog pušenja kosa sedi mnogo brže, ali ova loša navika može da dovede i do ranog gubljenja kose.


Putin se uželeo direktnog kontakta sa ljudima - 12.04.2020, Sputnik Srbija\nPredsednik Rusije Vladimir Putin se tokom rada „na daljinu“ uželeo direktnog kontakta sa ljudima, rekao je portparol Kremlja Dmitrij Peskov za televiziju „Rusija... 12.04.2020, Sputnik Srbija\n13:42 12.04.2020 (Osveženo: 16:23 23.07.2021)\n© Sputnik / Alekseй Družinin / Uđi u foto-galerijuPredsednik Rusije Vladimir Putin na video-sednici Saveta bezbednosti Rusije\nPredsednik Rusije Vladimir Putin se tokom rada „na daljinu“ uželeo direktnog kontakta sa ljudima, rekao je portparol Kremlja Dmitrij Peskov za televiziju „Rusija 1“.\n„Siguran sam da mu nedostaju putovanja i direktan kontakt, jer je za Putina komunikacija sa ljudima apsolutni prioritet u radu. On tako dolazi do informacija šta se dešava (u Rusiji i svetu)“, rekao je Peskov, odgovarajući na pitanje voditelja da li Putinu nedostaje živa komunikacija sa ljudima, s obzirom na ograničenja izazvana pandemijom virusa korona.\nPeskov je istakao da izostanak direktne komunikacije nikako ne utiče na intenzitet Putinovog rada – on čak mnogo više radi, nego ranije.\nRad na Putinov način\nPeskov je istakao da ruski lider uvek teži ka tome da analizira problematičnu situaciju sa svih strana.\n„On uvek smatra da se neophodno uveriti da sistem u vreme krize, u vreme vanredne situacije, funkcioniše ispravno“, istakao je portparol Kremlja, komenatirišući posetu ruskog predsednika bolnici u Komunarki kod Moskve, gde se leče oboleli od virusa korona.\nPeskov je naglasio da je Putin na početku svog predsedničkog mandata posećivao Čečeniju, gde se vodio rat.\n„Nije reč o nesmotrenosti ili nekoj vrsti avanturizma. To je potreba lidera da svojim očima vidi šta se zapravo događa. To je 'rad na Putinov način'“, rekao je Peskov i dodao da ruski predsednik u bilo kakvoj vanrednoj situaciji preduzima neophodne mere predostrožnosti.\nRanije je portparola ruskog predsednika saopštio da je zdravlje predsednika odlično, iako ima više posla. Naglasio je da se svi kontakti ostvaruju putem video-konferencija.\nPutin je 8. aprila izjavio da će lično pratiti stanje sa virusom korona u ruskim regionima.\nU poslednjih 24 časa u Rusiji je otkriveno 2.186 novih slučajeva infekcije koronom, čime je ukupan broj obolelih dostigao 15.770 lica, saopštio je Operativni štab.


21/07/2015 | 13:00\nZapadni Balkan trenutno je u najnestabilnijem periodu u 21. veku, ocenila je bonitetska kuća Dun and Bradstreet i zadržala Srbiju na rejtingu DB5, kojim se označavaju zemlje s visokim rizikom poslovanja.\nKako je saopštila bonitetska kuća Rating, koja zastupa D&B u Srbji i Crnoj Gori, stabilnost u regionu opada, a Makedonija, Bosna i Hercegovina i Kosovo su u stanju ozbiljne političke krize.\nU julskom izveštaju D&B koji obuhvata rizike poslovanja u 132 zemlje sveta, Srbiji u grupi zemalja s visokim rizikom, a od evropskih društvo joj prave Grčka, Kipar, Kazahstan, Azerbejdžan i Gruzija.\nRejting koji D&B dodeljuje nekoj zemlji, ukazuje na rizik poslovnog okruženja i daje informaciju o efikasnosti plaćanja ka inostranstvu, kao i o isplativosti potencijalnih investicija.\nOd zemalja u okruženju bolji rejting od Srbije imaju Slovenija i Hrvatska, zatim slede Bugarska, Rumunija, Albanija, Mađarska i Makedonija kojoj je u julu snižen rejting usled političke neizvesnosti. Niži rejting od Srbije ima BiH.\nAnalitičari D&B su u izveštaju naveli da Makedonija doživljava masovne demonstracije, BiH pati od niza međusobno povezanih kriza vlasti i pretnji za otcepljenjem dok je Kosovo u stanju političkog raspada i masovnog egzodusa stanovništva.\nNavodi se da je spoljni rizik na Zapadnom Balkanu dodatno uvećan delovanjem EU i Rusije i dodaje da, usled svojih unutrašnjih političkih i ekonomskih problema, EU nije više u stanju da se nametne u regionu dok, sa druge strane, Rusija postiže važnu stratešku prednost.\n"Iako ne postoji neposredna opasnost od povratka nemira 90-tih, kriza u regionu mogla bi da se produbi, posebno ukoliko se poljulja stabilnost u Grčkoj. To može imati ozbiljnih posledica po Srbiju. U BiH i na Kosovu su srpske zajednice mnogoljudne dok događaji u Makedoniji mogu dovesti do prelivanja velike zajednice albanske manjine na Kosovo", navode analitičari.\nIstiče se da će se srpska vlada truditi da Srbija bude izvan tih susedskih nestabilnosti, ali neće ostati ravnodušna ukoliko etnički Srbi budu u opasnosti. D&B ocenjuje i da spoljnopolitička dešavanja mogu imati uticaj na srpsku ekonomiju ukoliko Grčka napusti evrozonu.\n"Grčka i Srbija su važni trgovinski partneri, više od 250 grčkih firmi posluje u Srbiji i grčke banke imaju veliki udeo u srpskom bankarskom sektoru. Pored toga, Srbija je izložena indirektnim efektima eventualnog grčkog izlaska preko ostalih članica evrozone, sa kojima je Srbija čvrsto integrisana.\nKao unutrašnji faktor koji značajno utiče na poslovno okruženje u Srbiji, D&B navodi da je jedan od najvećih problema u poslovanju neformalni sektor koji, prema nedavnoj analizi Fiskalnog saveta Srbije, predstavlja oko 30 odsto bruto domaćeg proizvoda.


Albanci ne odustaju od nezavisnosti\nKosovo se zalaže za usvajanje rezolucije Saveta bezbednosti UN koja će se zasnivati na predlogu Martija Ahtisarija, ali i da je spremno za alternativne puteve u dogovoru sa onima koji podržavaju Kosovo, izjavio je predsednik Kosova Fatmir Sejdiu posle sastanka Pregovaračkog tima. Sejdiu je istakao da Kosovo ne odustaje od nezavisnosti i da ne može biti talac odlaganja rešavanja statusa:\n“Tražićemo da se proces ubrza i da se razjasne dalji koraci, ali najznačajnijje je da SAD snažno podržavaju našu viziju i plan Martija Ahtisarija.”\nKosovski predsednik je kazao da se ne može nastaviti sa blokiranjem procesa i da će se, ako je potrebno, tražiti i alternativni putevi u saradnji sa međunarodnim faktorima.\nSejdiu je najavio da će tokom ove nedelje članovi Pregovaračke ekipe utvrditi najznačajnija pitanja o kojima će se razgovarati sa američkom državnom sekretarkom Kondozlizom Rajs, 23. jula u Vašingtonu. Najavljeno je da će se narednih dana održati i sednica Skupštine Kosova na kojoj bi se trebao zauzeti stav u vezi sa statusnim pitanjem.\nPredsednik Demokratske partije Kosova Hašim Tači upozorio je da se proces statusa komplikuje i otežava. “Uloga Saveta bezbednosti je oslabljena, ali mi smo ubeđeni da ćemo na jedan ili drugi način biti nezavisni, jer uloga naših partnera postaje sve jača”, rekao je Tači, dodavši da će poseta kosovskih lidera SAD imati za cilj da se utvrde rokovi za okončanje procesa.


Preporucena dnevna “doza” informacija o koroni – GRAD Kruševac\nNaslovna » Društvo » Preporucena dnevna “doza” informacija o koroni\nPandemija korona virusa tema je koja mesecima unazad dominira u svim medijima. Kako bismo se sačuvali od stresa i anksioznosti, umesto opsesivnog traženje vesti o virusu, vratimo se stvarima koje volimo i koje nas umiruju, savetuju psiholozi\nDa medijsko izveštavanje može da bude gore po mentalno zdravlje od same stvarnosti, te da je, kako bismo se sačuvali od stresa i anksioznosti, veoma važno ograničiti vreme koliko sami sebe izlažemo informacijama u vezi sa korona virusom, ističu psihilozi.\nUmesto celodnevnog “jurenja” vesti o koroni na društvenim mrežama i TV kanalima, preporuka je da se praćenje informacija o pandemiji svede na najviše 30 minuta , dva puta u toku dana.\nKako je pored ograničenog vremena podjednako važno i šta se čita i sluša, preporuka je da se prate relevantni izvori informacija, od izjava koje u medijima daje struka do informacija koje se mogu naći na sajtu Ministarstva zdravlja, Insitututa Batut i Svetske zdravstvene organizacije.\nJasno je da se ne možemo ponašati kao da se ništa ne dešava , s tim da informacije treba primati onoliko koliko nam treba da bismo bili korisni kao članovi zajednice. Ostatak vremena trebalo bi posvetiti svojim redovnim aktivnostima ali i stvarima koje volimo i koje nas umiruju. Kniige, filmovi i hobiji mogu da nam odvuku pažnju u dobrom pravcu, s tim da ni sa time ne treba preterivati i na taj način bežati od stvarnosti.\nZato, kada sebe uhvatite sledeći put da po ko zna koji put u toku dana jurite vesti o koroni, setite se da opsesivno traganje za informacijama samo pojačava vaš strah od bolesti. I imajte uvek na umu da, posebno na društvenim mrežama, kruže i mnoge netačne informacije, posebno one tragične koje itekako mogu uticati na vaše mentalno zdravlje.\nPandemija korona virusa tema je koja mesecima unazad dominira u svim medijima. Kako bismo se sačuvali od stresa i anksioznosti, umesto opsesivnog traženje vesti o virusu, vratimo se stvarima koje volimo i koje nas umiruju, savetuju psiholozi Da medijsko izveštavanje može da bude gore po mentalno zdravlje od same stvarnosti, te da je, kako bismo se sačuvali od stresa i anksioznosti, veoma važno ograničiti vreme koliko sami sebe izlažemo informacijama u vezi sa korona virusom, ističu psihilozi. Umesto celodnevnog “jurenja” vesti o koroni na društvenim mrežama i TV kanalima, preporuka je da se praćenje informacija o pandemiji svede na najviše…\nPrethodni : Marijan Arsić, Kruševljanin koji je spasio četiri života\nSledeći : Paketi pomoći za 70 ugroženih porodica\n28. januara 2021., 16:40\nAutonomni ženski centar uputio je apel Višem javnom tužilaštvu u Beogradu da svim svedokinjama i oštećenima koje su preživele seksualno ...\nPrvog dana nakon što je Vlada aktivirala pravilo po kome se masovna vakcinacija sprovodi po pozivu, odnosno na nju dolaze ...


Napravite pinjatu za dečiji rođendan- korak po korak - Moja učionica\nNapravite pinjatu za dečiji rođendan- korak po korak\nNapraviti pinjatu uopšte nije – teško. Još pre desetak godina sam počela da ih pravim za dečije rođendane svoje dece i dece prijatelja i sa sigurnošću mogu da tvrdim da se nijedan poklon ne može porediti sa srećom i osmesima koje izmami pinjata u obliku omiljenog crtanog junaka napunjenog bombonama.\n[pullquoteroght]Pinjata je meksička igra i čuveni Marko Polo ju je doneo u Evropu. Kao obavezan deo zabave na meksičkim fiestama, pinjata je postala deo tradicije i rituala, a sve češće i deo proslava među mališanima u celom svetu i kod nas. [/pullquoteroght]\nPripremite paketiće sa bombonama. Iz iskustva znam da je deci bolje unapred odrediti količinu bombona, u već formiranim mini – paketima, nego da pinjata ima veliku količinu pojedinačnih bombona. Ne samo da se stvori gužva i mogućnost za povređivanje dece je učestalija u momentu kada se razbije pinjata, već su i nakon dobijanja bombona mnoga deca tužna što su drugi bili snalažljiviji i pokupili veći broj slatkiša.


NK TEST: Opel Astra 1.6 CDTI A/T - Nacionalna Klasa\nYou are here : Home / Auto testovi / NK TEST: Opel Astra 1.6 CDTI A/T\nNK TEST: Opel Astra 1.6 CDTI A/T\nKategorija: Auto Test Novi Objavljeno subota, 29 oktobar 2016 20:07 Autor Miloš Stamenkovic Pogodaka: 828 NK TEST: Opel Astra 1.6 CDTI A/T\nDizajn - razlike drastične\nUnutra isto ali bolje\nNova Astra na testu, ali ovoga puta u varijanti koja je tokom prošle godine dobila razne nagrade. Sada i mi imamo priliku da procenimo da li "hatch" Astra K to i zaslužuje.\nNaš prvi susret sa novom generacijom Opel Astre je bio prilikom testa karavan verzije (Sports Tourer), a taj automobil je ostavio malo čudan utisak. Sa obzirom na odličan prvi suret koji smo imali pre više od godinu dana na ultra premijeri u Beogradu (nekoliko dana pre zvanične svetske premijere u Frankfurtu), tako nešto smo očekivali i od karavan verzije, ali se to nije dogodilo.\nZa nešto slabiji prvi utisak dobrim delom je zaslužna karavan karoserija, koja je uvek malo problematična za izvedbu, a da pri tome stil i izgled automobila ostane atraktivan. Ovo posebno važi kada je „hatch“ verzija tako dobra, pa karavan verzija baš teško može biti na istom nivou. Sa druge strane, novi 1.6 CDTI motor je ostavio veoma dobar utisak nudeći odličan odnos performansi i potrošnje, što su vrlo bitne stvari pored „karavan prostora“ koje kupci ovih automobila zahtevaju.\nSada, godinu dana od predstavlja na test nam dolazi i „prava“ Astra, odnosno tradicionalna hečbek karoserija po kojoj je Astra poznata kroz toliko generacija. Zbog velikog udela u ukupnoj prodaji, za Opel je Astra vrlo bitan model u koji kompanija uvek ulaže veliki trudi i novac. Takav je slučaj i sa najnovijom generacijom koja nosi internu oznaku K i koja ima težak zadatak da adekvatno nasledi odličnu prethodnu generaciju. U momentu kada se Astre J pojavila u salonima, napravljen je veoma veliki korak u napred po svim pitanjima. Utisak kupaca i novinarske javnosti je tada bio veoma povoljan, pa je Astra J i danas izgleda aktuelno, a po traženosti polovnjaka se pokazao kao kvalitetno sklopljen automobil.\nJedina veća mana se tada odnosila na ukupnu težinu u odnosu na konkurentske modele, a to je jedan od problema koji treba da reši najnovija Astra K. No, i pored toga novi automobil na tržištu čeka dosta "težak" zadatak. Kada su novinari u pitanju, Astra je na evropskoj i na našoj sceni dobila nagradu „Auto Godine 2016“, pa se može reći da je novi model uspeo da zadovolji ukuse novinara. Ipak, kako naša redakcije nije učestvovala na pomenutim izborima, sada je prilika da ocenimo Astru, ovoga puta u nagrađivanoj hečbek verziji.


Ombudsman je objavio Izveštaj sa preporukama o žalbi br. 201-2015 u vezi priznavanja i verifikacije statusa palih boraca, invalida OVK ili interniranih iz redova OVK - Vesti - Avokati i Popullit\nOmbudsman je objavio Izveštaj sa preporukama o žalbi br. 201-2015 u vezi priznavanja i verifikacije statusa palih boraca, invalida OVK ili interniranih iz redova OVK\nDana 26. oktobra 2015.god. – Ombudsman Republike Kosova je danas objavio Izveštaj sa preporukama o žalbi br. 201/2015 u vezi priznavanja i verifikacije statusa palih boraca, invalida OVK ili interniranih iz redova OVK.\nOvaj izveštaj je sastavljen na osnovu podnete žalbe od strane g. Behram Krasniqi, član Komisije porodica palih boraca, protiv Vladine komisije za priznavanje i verifikaciju statusa palih boraca, invalida Oslobodilačke Vojske Kosova, ili interniranih iz redova Oslobodilačke Vojske Kosova (udaljem tekstu: Vladina komisija), zbog nepriznavanja statusa boraca palih u periodu od 1968-1990.godine.\nCilj ovog izvještaja je da se skrene pažnja Vladi Republike Kosovo, Ministarstvu rada i socijalne zaštite (MRSZ) i Vladinoj komisiji, u smislu člana 8, stava 2 Zakona br. 04/L-054, o statusu i pravima boraca, invalida, veterana, učesnika Oslobodilačke Vojske Kosova, civilnih žrtava i njihovih porodica.\nNa osnovu člana 18, stav 1.7 Zakona o Ombudsmanu br. 05/L-019, Ombudsman je ovlašćen da: 1.7. “da preporuči donošenje novih zakona u Skupštini, izmene zakona koji su na snazi i donošenje ili izmene podzakonskih i upravnih akata od strane institucija Republike Kosovo.”\nOmbudsman nije uspeo da obezbedi informacije o zvaničnom stavu Vladine Komisije o zahtevima porodica poginulih tokom različitih istorijskih perioda, zbog nedostatka saradnje od strane Vladine Komisije, uprkos činjenici da nedostatak saradnje organa, institucija ili organa koji vrše legitimnu vlast u Republici Kosovo, predstavlja povredu člana 132, stav 3. Ustava Republike Kosovo, i člana 25 Zakona br.05/L-019 o Ombudsmanu.\nIpak, na osnovu zakonodavstva na snazi, Ombudsman primećuje da član 8 Zakona br.04/L-054, utvrđuje pravo na penziju i beneficije za porodice palih boraca i nestalih iz OVK, dok stav 2. člana 8. posebno definiše da:\n“Ova prava ostvaruju i sve porodice poginulih boraca, palih u raznim oblicima za slobodu zemlje u različitim istoričnim periodama.”\nOmbudsman primećuje da po Zakonu br.04/L-054, članu 3 stav 1.6 Nacionalnim palim borcem se smatra učesnik OVK-a, koji je:\n1.6.1. pao u borbi za slobodu zemlje od 1997-1999.godine;\n1.6.2. bio ranjen u borbi za slobodu zemlje u periodu 1997-1999, i umro od zadobijenih rana u roku od tri (3) godine.\nOmbudsman smatra da je član 8, stav 2 Zakona br.04/L-054 stvorio legitimna očekivanja kod porodica nacionalnih boraca palih u različitim istorijskim periodima, u vezi ostvarivanja njihovih prava. Neispunjavanje legitimnih očekivanja koje su nastale kod porodica nacionalnih palih boraca, od strane vlasti Republike Kosovo predstavlja kršenje njihovih prava utvrđenih zakonom.\nPolazeći od principa primene zakonitosti, i u cilju poboljšanja i povećanja efikasnosti javne uprave, u skladu sa članom 135. stav 3. Ustava Republike Kosovo, kao i članom 18, stav 1.7 Zakona o Ombudsmanu, Ombudsman preporučuje:\nVlada Republike Kosovo daje mandat Vladinoj komisiji da priznaje i verifikuje status nacionalnog boraca, invalida Oslobodilačke Vojske Kosova, ili interniranog pripadnika Oslobodilačke Vojske Kosova, ili da osniva novu komisiju koja će razmotriti zahteve za priznavanje statusa nacionalnih boraca palih u različitim istorijskim periodima, u saglasnosti sa definicijom samog Zakona.\nMinistarstvo rada i socijalne zaštite uz podršku Vlade Republike Kosovo, da preduzme inicijativu za izmenu i dopunu Zakona Br. 04/L-054, o statusu i pravima palih boraca, invalida, veterana, pripadnika Oslobodilačke vojske Kosova, kako bi definicije zakona bile u skladu sa sadržajem zakona.\nOvaj Izveštaj Ombudsmana sa preporukama, za Žalbu br. 201/2015, je poslat relevantnim institucijama: Vladi Republike Kosova, Ministarstvu rada i socijalne zaštite i Vladinoj komisiji za priznavanje i verifikaciju statusa palih boraca, invalida Oslobodilačke Vojske Kosova, ili interniranih iz redova Oslobodilačke Vojske Kosova i čeka odgovor na preporuke pokrenute u vezi slučaja, najkasnije 28. novembra 2015.god.\nKompletan izveštaj o ovom slučaju, kao što je dostavljen odgovarajućim institucijama, objavljuje se na zvaničnom sajtu IO (dostupan ovde) i dostavlja se takođe medijima.


Drinčić: Zvezda ima svoje planove, ali i mi imamo svoje - SPORTSKI ŽURNAL\nTrinkijerijev tvit će oduševiti Grobare\n21 februar, 2020 3\nKapiten Vojvodine Nikola Drinčić rekao je da očekuje težak meč protiv Crvene zvezde i dodao da će utakmica biti dosta drugačija u odnosu na onu iz prvog dela sezone\n"Raspoloženje u našoj ekipi pred ovu utakmicu je sjajno. Dobro smo odradili pripreme i zabeležili pobedu u prvom prolećnom meču, što nam je bilo jako važno, tako da je za sada sve u najboljem redu. Što se tiče utakmice protiv Zvezde, očekuje nas jako težak meč. Oni imaju neke svoje planove, ali i mi imamo svoje, pa ćemo videti ko će biti uspešniji", rekao je Drinčić, prenosi klub.\nU derbiju 22. kola Super lige Srbije, fudbaleri Vojvodine sutra gostuju ekipi Crvene zvezde. Vojvodina je treća na tabeli domaćeg šampionata sa 45 bodova, dok su crveno-beli prvi sa 58.\nU prvom delu sezone, Vojvodina je poražena od Crvene zvezde na "Karađorđu" sa 1:2.\n"Ovo će sigurno biti dosta drugačija utakmica u odnosu na onu iz prvog dela sezone. S promenom trenera, Zvezda je promenila i stil igre i dobila neku novu energiju, dok smo mi sa našim šefom nastavili ciklus koji smo započeli i sada se još bolje poznajemo, te mislim da bolje i ispunjavamo njegove zahteve na terenu", rekao je Drinčić.\nUtakmica između Crvene zvezde i Vojvodine igra se sutra na stadionu "Rajko Mitić" od 18.00.\nDušan Jovančić: Neka svako pomogne kako i koliko može\nPredsednik Inđije: Igračima sve do dinara\nU RADU JASNI I GLASNI - Tošić: Ne smanjujemo plate\nPredsednik Spartaka: Plate teško da će ostati iste\nMarko · 21 februar, 2020 13:37\nMarko · 21 februar, 2020 15:20\nAcadelija · 21 februar, 2020 22:27


Radio TV Stara Pazova - Levi kolosek brze pruge Beograd - Stara Pazova gotov u martu\nLevi kolosek brze pruge Beograd - Stara Pazova gotov u martu\nGradnja levog koloseka brze pruge Beograd centar - Stara Pazova od 34,5 kilometara trebalo bi da bude završen i otvoren za saobraćaj 19. marta, najavio je generalni direktor Infrastrukture železnice Srbije Miroljub Jevtić.\nDrugi kolosek, odnosno cela brza pruga Beograd Centar - Stara Pazova, biće gotova polovinom naredne godine.\nJevtić je rekao Tanjugu da će ovo biti godina najvećih i najznačajnijih radova na rekonstrukciji i modernizaciji železničke infrastrukture i da je uz pomoć vlade i Ministarstva građevinarstva obezbeđeno više milijardi evra, kako bi srpske pruge postale sastavni deo evropskih železnica.\nNa deonici Beograd - Stara Pazova radove izvode kineske firme China Railway international i China Communitacions Construction Company, a na deonici Stara Pazova - Novi Sad, koja je zajedno sa tunelom i vijaduktom Čortanovci duga 40,4 kilometara, firma ruskih železnica RŽD International.\nDo sada je između Stare Pazove i Novog Sada izgrađeno oko 35 kilometara pruge za velike brzine, a završeno je više od 76 odsto ugovorenih radova na izgradnji tunela i vijadukta Čortanovci. Ta deonica brze pruge bi trebalo da bude završena do kraja 2021.


Naime, kako saznajemo, veštak koji je radio na dopunskom prostorno-vremenskom veštačenju mobilnih telefona, kako članova porodice Marjanović tako i ubijene Jelene i svedoka koji su, navodno, bili nedaleko od mesta ubistva pevačice Jelene Krsmanović Marjanović ukazao je na nove detalje u istrazi ovog ubistva.\nPrema informacijama do kojih smo došli, veštačenje je ukazalo na to da je biciklista M. R., koji je na saslušanju u tužilaštvu rekao da je prolazio pored nasipa u vreme koje je prema optužnici označeno kao vreme ubistva Jelene, te da je video muškarca i ženu kako silaze sa nasipa, zaista mogao da vidi Jelenu i njenog ubicu svega nekoliko minuta pre nego što je pevačica brutalno ubijena.\nPevačica Jelena Krsmanović ubijena je 2. aprila 2016. godine\nOvaj čovek je, kako je "Blic" ranije pisao, a na osnovu detalja iz optužnice u kojoj se nalazi njegov iskaz dat u tužilaštvu, ispričao da je u periodu između 17.05 i 17.10 h 2. aprila 2016. godine video muškarca i ženu kako se spuštaju niz nasip.\nPrema njegovom opisu, muškarac je na sebi imao tamnije maskirane pantalone, dvobojne - zelene i crne, a gore je imao jaknu srednje dužine.\nKako je naveo, iza muškarca je išla ženska osoba, tamnije kose. Prema njegovim rečima, oni su se nalazili na metar i po do dva jedno iza drugog. Takođe, on je naveo da kada je video muškarca i ženu, sa njima nije bilo nikog drugog, a pogotovu ne dete.\nKako je "Blic" pisao, ovo dopunsko veštačenje mobilnih telefona, uključujući i svedoke, zatražio je Apelacioni sud nakon što je ukinuuo optužnicu protiv Zorana Marjanovića.\nZoran Marjanović i dalje je jedini osumnjičeni za ubistvo supruge\nVeštačenje starosti Jelenine krvi na zadnjem sedištu porodičnog "mercedesa" još uvek nije gotovo.\nPevačica Jelena Krsmanović ubijena je 2. aprila 2016. godine na nasipu u Borči. Njeno beživotno telo pronađeno je dan kasnije.\nSkoro godinu i po dana trajala je istraga pre nego što je u ovom slučaju palo hapšenje, i to njenog supruga Zorana Marjanovića, osumnjičenog za teško ubistvo. On je uhapšen 15. septembra 2017. godine i u pritvoru je proveo skoro 10 meseci.\nApelacioni sud: "Optužnica nejasna"\nProtiv Zorana Marjanovića je Više javno tužilaštvo u razmaku od samo četiri meseca podiglo dve optužnice za teško ubistvo supruge - prvu u februaru 2018, a drugu u junu.\nIpak, nijedna od te dve nije bila, prema stavu sudova, u potpunosti jasna. Tako je procenio najpre Viši, a potom i Apelacioni sud, pa je u oba slučaja naložena njihova dopuna, kako su naveli, "radi boljeg razjanšnjenja stanja stvari".


Ustavnom sudu dali ulogu Parlamenta - Glas Srpske\nUstavnom sudu dali ulogu Parlamenta\nDarko Momić 01.11.2019 07:59\nBanjaluka - Evropski sud za ljudska prava u Strazburu donio je presudu kojom daje puno pravo Ustavnom sudu BiH da na sebe preuzme ulogu Parlamenta i direktno učestvuje u kreiranju zakonodavstva, čime se, kako tvrde sagovornici našeg lista, stvara novi presedan koji će omogućiti Ustavnom sudu da preuređuje politički sistem BiH.\nPrema spornoj presudi, Parlament BiH u roku od šest mjeseci mora izmijeniti zakonodavstvo kako bi izbori u Mostaru konačno bili održani, a presuda je donesena po tužbi Mostarke Irme Baralije, koja je tužila BiH zbog diskriminacije i nemogućnosti da ravnopravno učestvuje u izbornom procesu. Naši sagovornici se slažu da presuda u njenu korist i obavezivanje BiH da u roku od šest mjeseci izmijeni zakonodavstvo apsolutno nije sporna, ali jeste navod iz presude da Ustavni sud ima pravo da donese pravila po kojima će izbori u Mostaru biti održani ukoliko Parlament BiH u roku od šest mjeseci ne donese rješenje.\nŠef Kluba poslanika PDP-a i član Odbora za ustavna pitanja Narodne skupštine RS Perica Bundalo kaže da objektivno jeste riječ o diskriminaciji, jer je nedopustivo da bilo gdje u demokratskim političkim sistemima 12 godina prođe bez izbora i da je u tom smislu presuda u redu. On kaže da je dobro što je Parlamentu ostavljen rok od šest mjeseci da svojim odlukama, odnosno izmjenama Izbornog zakona omogući da se u Mostaru održe izbori, ali ističe da ne bi nikako bilo dobro da o tom pitanju odlučuje Ustavni sud BiH, jer bi time bio napravljen još jedan presedan.\n- Prvi presedan je napravljen nedavno kada je Ustavni sud BiH, uvažavajući apelaciju Kluba Bošnjaka u Vijeću naroda RS, ukinuo odredbu o smrtnoj kazni i zadro direktno u Ustav RS. Sada se potvrđuje ono o čemu smo tada govorili, a to je da se Ustavnom sudu BiH na mala vrata omogućava da preuređuje politički sistem i ustavno uređenje BiH. U praktičnom smislu, Ustavni sud na sebe preuzima ulogu koja mu ne pripada, a to je zakonodavna uloga - kaže Bundalo.\nOn dodaje da našem političkom sistemu i kontinentalnom pravu nije svojstveno da sud mijenja zakonodavca.\n- Ukoliko parlament u propisanom roku ne sprovede presudu i ne izmijeni izborni zakon, bojim se da će se desiti još jedan presedan i da će Ustavni sud malo-pomalo postati zakonodavac, što nikako nije dobro - upozorava Bundalo.\nJoš oštriji od njega je delegat SNSD-a u Domu naroda BiH Sredoje Nović, koji otvoreno kaže da Ustavni sud BiH na sebe ne preuzima samo ulogu zakonodavca, već i ustavotvorca.\n- Smio bih da garantujem da Parlament neće u roku od šest mjeseci postupiti u skladu sa presudom i da će Ustavni sud donijeti pravila po kojima će biti održani izbori u Mostaru. Šta to znači i do čega može da dovede, pametnom ne treba objašnjavati, ali imam ozbiljnu zebnju da bi sve presude Ustavnog suda BiH koje nisu sprovedene, a njih nije malo, jednoga dana mogle da postanu dio nekog novog ustava - kaže Nović.\nSudija Evropskog suda za ljudska prava u Strazburu iz BiH Faris Vehabović jedini je sudija tog suda koji krši jedno od osnovnih nepisanih pravosudnih pravila, a to je da se presude ne komentarišu.\nDa zlo bude veće, Vehabović najčešće komentariše presude u čijem donošenju je učestvovao, a veoma često je za medije iz FBiH znao da komentariše sudske postupke pred domaćim pravosuđem, što je nedopustivo, s obzirom na to da svaka presuda pravosuđa u BiH na kraju može da završi pred sudom u Strazburu.


Ovaj rok otplate banke ponudile da ne bi morale da smanjuju kapital\nPosle nove godine svi su izvestili da je Narodna banka Srbije (NBS) skratila rok za otplatu keš kredita i to počev od ove godine na osam godina, dogodine na sedam, a od od 2021. na najviše šest godina. Malo ko je rastumačio njihove propise po kojima će banke i ubuduće moći da odobravaju gotovinske zajmove i na duži rok otplate od ovih. Uslov je da one obezbede adekvatan kapital i rezervacije.\nČim je odluka centralne banke stupila na snagu sve banke su oglasile ponude ovih kredita na rok otplate od 95 meseci, znači ne na osam godina, već na sedam i 11 meseci. Bankari objašnjavaju da bi, u slučaju da su ponudili rok otplate na tačno osam godina ili više od toga, morali da smanje kapital na šta ih obavezuju propisi centralne banke.\n– Jedna od novina, koju sadrže propisi usvojeni u decembru prošle godine, jeste uređivanje rokova otplate za potrošačke, gotovinske i druge kredite koji nisu stambeni kredit niti minusi po tekućem računu i koji su odobreni počev od 1. januara 2019. godine. Pri tome je svako kreditiranje na duže rokove od propisanih i nadalje dozvoljeno ako banka nakon toga održava odgovarajući nivo kapitala, odnosno ako u svakom trenutku ima dovoljno sopstvenih sredstava za ispunjenje svih regulatornih zahteva – kažu u centralnoj banci.


Turska se uključuje u projekat auto-puta Beograd-Sarajevo - Biznis Info\nYou are at:Home»Investicije»Turska se uključuje u projekat auto-puta Beograd-Sarajevo\nBy BiznisInfo on\t 09/10/2017 Investicije\nTokom posjete turskog predsjednika Redžepa Tajipa Erdogana Srbiji, biće potpisan dokument kojim se Turska uključuje u realizaciju projekta izgradnje auto-puta Beograd – Sarajevo.\nTaj dokument – pismo o namjerama za jačanje i proširenje saradnje u oblasti saobraćaja i infrastrukture – potpisaće potpredsjednica Vlade Srbije i ministarka građevinarstva, saobraćaja i infrastrukture, Zorana Mihajlović i ministar saobraćaja, pomorstva i komunikacija Turske, Ahmet Arslan, ističe se u saopštenju kabineta potpredsjednice Vlade.\n“Turska je od samog početka podržavala ovaj projekat, a sada imamo i pismo o namjerama kojim se potvrđuje spremnost Turske da se aktivnije uključi u realizaciju ovog projekta. To znači da ćemo zajedno sa Turskom definisati naredne korake u realizaciji ovog projekta”, istakla je Mihajlovićeva.\nMihajlović je podsjetila da se upravo u oblasti infrastrukture odnosi Srbije i BiH ubrzano unapređuju.\n“Ovo nije prvi projekat koji Srbija realizuje zajedno sa Bosnom, ali će biti najveći do sada, poslije izgradnje mosta Ljubovija-Bratunac sa zajedničkim graničnim prelazom, izgradnje vrtića i rekonstrukcije glavne ulice u Srebrenici i dogovora o zajedničkom održavanju mostova na Drini”, dodaje Mihajlovićeva.\nTrasa ovog autoputa kroz Srbiju je poznata i nastaviće se na postojeću trasu Koridora 11, na dionicu od Preljine do Požege, dužine 31 kilometar.\nBingoVlada FBiHautomobiliCijenestrane investicijeturizamenergijaSASENaftaBankeMMFIzvozdobitKonzuminvesticijeAgrokor


Somalija potencijalna meta rata protiv terorista - 2001-12-19\nGovoreæi novinarima u sedištu NATO-a, u Briselu, Naèelnik Združenog generalštaba amerièkih oružanih snaga, general Rièard Mejers je rekao da je Somalija samo jedna od potencijalnih meta amerièkih akcija u ratu protiv terorizma. On je rekao da ima i drugih, iako nije želeo da kaže koje su to zemlje.\nTokom sastanka ministara odbrane NATO-a, održanog u utorak, amerièki sekretar za odbranu Donald Ramsfeld je pomenuo Jemen i Sudan kao zemlje za koje se sumnja da podržavaju terorizam. Ramsfeld je rekao da je Somalija u prošlosti bila domaæin vodjama al-Kaide.\nAmerièki funkcioneri su i ranije izražavali zabrinutost da nedostatak centralne vlasti u Somaliji èini tu zemlju privlaènom bazom za teroriste. General Mejers je rekao da Vašington uzima na nišan teroriste i one koji ih podržavaju, kao i one koji razvijaju i proizvode oružja za masovna uništavanja, koja bi mogla da padnu u ruke terorista. On je istakao da bilo kakva akcija koja bi bila preduzeta protiv teroristièkih ciljeva ne bi bila iskljuèivo vojne prirode veæ bi mogla da obuhavti diplomatske, policijske, obaveštajne i finansijske mere.\nDok se Britanija priprema da predvodi multinacionalne mirovne snage u Avganistanu, general Mejers se založio za blisku koordinaciju izmedju tih snaga i amerièkih vojnika, kako bi se osiguralo da jedni drugima ne smetaju - što London podržava. General Mejers je rekao da bi jedan od razloga za takvu koordinaciju bio izbegavanje incidenata sa sluèajnim otvaranjem vatre. Drugi je, rekao je on, spreèavanje da se ometa rat protiv terorizma, koji se još uvek vodi u Avganistanu. General Mejers je dodao da rat protiv terorizma mora da ima prioritet.


ZA PROJEKTE IZ OBLASTI TURIZMA, KULTURE, OMLADINSKE POLITIKE I SOCIJALNE ZAŠTITE 4.800.000,00 DINARA - Radio Dunav\nOpština Apatin raspisala je šest novih konkursa iz oblasti turizma, kulture, omladinske politike, socijalne zaštite. Rok za prijave na konkurs za finansiranje crkava i verskih zajednica je 5. maj dok je za ostalih pet konkursa zatvaranje predviđeno 10 dana kasnije, odnosno 15. maja 2017. godine. Lokalna samouprava je za ove konkurse iz budžeta predvidela ukupno 4 miliona i 800 hiljada dinara, od čega je će po projektu najviše otići crkvama i verskim zajednicama ukupo dva miliona.\nSredstva po ovom konkursu, dodeljuju se tradicionalnim crkvama i verskim zajednicama koje se nalaze na teritoriji opštine Apatin za realizovanje programa u cilju unapređivanja verskih sloboda i ostvarivanja opšteg dobra i zajedničkog interesa na teritoriji opštine Apatin. (2.000.000,00 dinara)\nU pitanju je konkurs za finansiranje i sufinansiranje programa i projekata za ostvarivanje javnog interesa koje realizuju udruženja iz oblasti kulture na teritoriji opštine Apatin, a podrazumevaju programe i projekte u kulturi i projekte umetničkih, odnosno stručnih i naučnih istraživanja u kulturi. (700.000,00 dinara)\n3. Javni konkurs za finansiranje i sufinansiranje programa i projekata od javnog interesa koje realizuju udruženja iz oblasti omladinske politik na teritoriji Opštine Apatin u 2017. godini. (600.000,00 dinara)\nOvaj konkurs se odnosi na programe i projekte za unapređenje projekata iz oblasti socijalne zaštite, unapređenje položaja osoba sa invaliditetom i ugroženih grupa građana, na teritoriji opštine Apatin. (800.000,00 dinara)\n5. Javni konkurs za finansiranje i sufinansiranje programa i projekata od javnog interesa koje realizuju udruženja iz oblasti razvoja turizma na teritoriji opštine Apatin u 2017. godini. (500.000,00 dinara)\nPredmet javnog konkursa je finansiranje i sufinansiranje projekata zaštite i unapređenja stanja životne sredine, organizovanje skupova-manifestacija i edukativnih programa sa ciljem razvoja, zaštite i unapređenja životne sredine u opštini Apatin, kao i podizanja svesti javnosti o zaštiti i unapređenju stanja životne sredine. (200.000,00 dinara)\nDetalji o svakom konkursu pojedinačno mogu se pronaći na zvaničnom sajtu opštine Apatin: soapatin.org ili preuzeti na sajtu http://www.soapatin.org\nTagged konkursi opština apatin


Ogranak Kolubara - Lazarevac - Završena eksploatacija otkrivke na kopu „Veliki Crljeni”\nZavršena eksploatacija otkrivke na kopu „Veliki Crljeni”\nRotorni bager „glodar 1” koji je transportovan trasom dužine od deset kilometara, sa površinskog kopa „Veliki Crljeni” na kop „Tamnava-Zapadno polje” stigao je na odredište placa neposredno pored pozicije na kojoj će biti uključen u proizvodni proces. Zbog komplikovanog transporta ove mašine, skinuti su delovi opterećenja koji se sada ponovo montiraju na bager. Prema planovima, u proizvodni proces će biti uključen u utorak na ugljenom sistemu „Zapadnog polja”.\nOvaj bager radio je na otkopavanju otkrivke na kopu „Veliki Crljeni”. Na najmlađem aktivnom kopu RB „Kolubara”, koji je otvoren u oktobru 2008. godine, završena je eksploatacija otkrivke.Zaključno sa 18. majem 2013. godine, posle nepunih pet godina rada na kopu „Veliki Crljeni” otkopano je nešto više od 19 miliona metara kubnih čvrste mase.\nU periodu od 2009. godine do danas, rudari kopa „Veliki Crljeni” iskopali su oko 18.5 miliona tona lignita, a u narednih dve i po godine iz ovog kolubarskog ležišta planirana je proizvodnja još 10.5 miliona tona uglja visokog kvaliteta.


Zanimljivost dana: Kada je Citroen tužio Opel za krađu dizajna - Auto Republika\nU današnjoj automobilskoj industriji nije retkost da kažemo da određeni proizvodi previše liče. Obično su “osuđeni” modeli iz Hyundaija i Kije da previše liče jedni na druge, a onda i da deluju isuviše germanski, što i nije iznenađenje kada se zna da je njihov glavni dizajner baš iz Nemačke.\nO svepristunim Kinezima ne treba ni trošiti trošiti reči, pošto njihovi modeli, prečesto ne samo da liče na neki tuđi, već su identične kopije. Pa opet, skoro svaka tužba protiv takvih proizvođača pred kineskim sudom je donedavno bila bezuspešna iz političkih razloga. Naime, odluka suda bi svaki put, po pravilu bila takva da ako inostrani proizvođači žele da prodaju vozila u Kini (a naravno da žele, pošto je reč o najvećem svetskom automobilskom tržištu) onda ne smeju tužiti domaće proizvođače.\nAli vratimo se zanimljivosti dana i prvoj poznatoj tužbi ovog tipa, a koja je pogodila automobilsku industriju. U centru pažnje se našao Opelov model Laubfrosch (bukvalan prevod je “drvena žaba”) koji se pojavio 1924. godine, a ime je dobio po specifičnoj zelenoj boji. Slučajno ili namerno, Nemci nisu znali da preko granice, s druge strane Rajne u Francuskoj već postoji Citroen 5CV (žuti automobil sa slika).\nDva dvoseda su pružala gotovo identičnu školjku, a kako je francuski model debitovao tri godine ranije, Citroen je odlučio da uloži tužbu na nemačkom sudu. Sud je zaključio da se Laubfrosch i 5CV dovoljno razlikuju, a posebno je obrazložio drugačiju masku hladnjaka i boju, pa je Opel izašao kao pobednik.\nOdluka je bila izuzetno bitna za nemačku firmu pošto je Opel u tom momentu kontrolisao oko 40% domaćeg tržišta, a Laubfrosch će se zaustaviti na cifri od 120.000 proizvedenih jedinica. Citroenov rival je bio nešto manje uspešan sa 80.000 isporučenih primeraka.\nIronično, Opel je danas deo Peugeot-Citroen grupacije i mnogi smatraju da će proizvodi obe kompanije previše ličiti. Sada znamo da to nije prvi put, a više ne možemo ni da optužujemo Kineze da su bili pioniri kopiranja stila …\ntags: Citroen 5CV izdvojeno krađa dizajna Opel Laubfrosch\nprevious Slupala tuđi Aston Martin Vanquish i pobegla s lica mesta\nnext Preminula najbrža žena trkanja na pesku


Aktuelno, Lifestyle, Putovanja — By taty on November 16, 2010 1:18 pm\nAvio kompanija Swiss International Air Lines saopštila je u ponedeljak da će od 17. decembra uvesti drugi dnevni let na liniji Beograd-Cirih.\nSvi letovi obavljaće se avionima tipa Airbus A319 i A320.\nKao razlog za udvostručenje broja letova na relaciji Beograd-Cirih u saopštenju se navodi sve veća potražnja za putovanjem između Srbije i Švajcarske, ali i poboljšanje dalje povezanosti letova iz Ciriha.\nRed letenja ovog dodatnog leta će, kako se navodi, omogućiti putnicima odlične avioveze od Ciriha preko Severnog Atlantika, oko podneva, kao i za Aziju, Johanesburg ili Sao Paulo, u večernjim satima.\nOva švajcarska nacionalna avio kompanija nudi usluge na preko 70 destinacija u 39 zemalja širom sveta.\nTags: " Swiss" će leteti dva puta dnevno za Cirih, avio kompanija, Avio kompanija Swiss International Air Lines saopštila je u ponedeljak da će od 17. decembra uvesti drugi dnevni let na liniji Beograd-Cirih, Beograd, Cirih, destinacija, destinacije, letovi, Letovi Beograd-Cirih, Letovi iz Beograda za Cirih, linija Beograd-Cirih, potražnja za putovanjem između Srbije i Švajcarske, Putovanja, Putovanje, Srbija, Švajcarska, Swiss International Air Lines\nPevačica Seka Aleksić je nedavno objavila na svom Facebook profilu da je raskinula saradnju sa Vukašinom Ilićem, koga je izabrala...


VAŠINGTON, BERLIN, MOSKVA —\nBela kuća saopštila je u četvrtak da su Sjedinjene Države zabrinute zbog, kako je ocenjeno, eskalacije ruske agresije u Ukrajini.\nPortparolka Džen Psaki rekla je da Vašington razgovara o kretanju ruskih snaga blizu Ukrajine sa ostalim članicama NATO-a.\nPsaki nije precizirala koliko je pripadnika ruskih snaga raspoređeno na granici sa Ukrajinom. Međutim, ovo je prvi put da je Bajdenova administracija pomenula obim ruskih snaga, prenela je agencija Rojters.\nPrethodno je nemačka kancelarka Angela Merkel zatražila od ruskog predsednika Vladimira Putina da povuče snage koje Kremlj nagomilava blizu granice sa Ukrajinom.\n"Kancelarka je zahtevala povlačanje raspoređenih snaga da bi se deeskalirala situacija", saopštila je nemačka vlada posle telefonskog razgovora Merkel i Putin.\nU saopštenju posle razgovora sa nemačkom kancelarkom, Kremlj je naveo da je "Vladimir Putin govorio o provokativnim akcijama Kremlja kojima se namerno zaoštrava situacija duž linije razdvajanja".\nRusija je saopštila da njene snage nisu pretnja i da su odbrambene, ali da će ostati u tom području dok god Moskva smatra da je to potrebno.\n"To nema veze sa pritvorenicima ili sa drugima", rekao je portparol Dmitrij Peskov agenciji Rojters i dodao da Rusija mora da bude oprezna kada je "tako nemiran region kao što je Ukrajina blizu naših granica sa potencijalom da se obnove neprijateljstva"\nKozak je u odgovoru na pitanje o tome da li bi Rusija branila svoje državljane u istočnoj Ukrajini pomenuo Srebrenicu, gde su snage bosanskih Srba ubile 8.000 muslimanskih muškaraca i dečaka 1995. godine.\n"To sve zavisi od obima požara. Ako bude, kao što naš predsednik kaže, Srebrenice, očigledno je da ćemo morati da ih branimo".\nUkrajinski predsednik Volodimir Zelenski posetio je u četvrtak Donbas dva dana nakon što je zatražio od NATO-a da omogući Ukrajini da se pridruži tom vojnom bloku, čijem se proširenju Moskva oštro protivi.


Inicijativa 'Ne damo niški aerodrom': Ukida se linija sa najvećim brojem putnika\nInicijativa "Ne damo niški aerodom" je povodom ukidanja avio linije Niš-Malme danas od niškog aerodroma zatražila da obavesti javnost o uzrocima gašenja te linije na kojoj leti mađarski Viz er, a koja ima najveći broj putnika.\n"Od Vlade Republike Srbije i Ministarstva građevinarstva, saobraćaja i infrastrukture zahtevamo da pod hitno prekinu sve negativne radnje u odnosu na niški aerodrom, predstave planove razvoja aerodroma i iznos sredstava koji je predvidjen u budžetu Srbije za ovu i narednu godinu, a koji je obećan prilikom otimanja aerodroma od lokalne samouprave", navedeno je u saopštenju.\nViz er juče je i zvanično potvrdio da od 7. januara naredne godine ukida letove Niš-Malme. U toj kompaniji su kazali da će putnicima pogođenim ukidanjem linije ponuditi neku alternativnu liniju, celokupan povraćaj cene karte ili povraćaj od 120 odsto u vidu kredita za rezervacije karata.\n"Kao što je uobičajena praksa u vaduhopolovnoj industriji, Viz er stalno prati učinak svojih avio-linija kako bi najpopularnije destinacije bile dostupne po najnižim cenama karata. Blagovremeno ćemo objaviti sve novosti vezane za moguće nove linije", istakli su u Viz eru.\nNiš: Protest protiv poklanjanja aerodroma


Vaterpolo: Uspešan start Srbije na SP - Dnevni list Danas\nPočetna » Sport » Vaterpolo: Uspešan start Srbije na SP\n0Piše: FoNet 17. jula 2017. 21.05\nDanas su igrači imali priliku da u utakmici bez nervoze i stresa „osete“ bazen i atmosferu na plivalištu i da u sredu potpuno spremni uđu u duel protiv Španije, koja je danas izgubila od Grčke sa 8:7. Pošto je zacrtani cilj stručnog štaba osvajanje prvog mesta u grupi, što donosi direktan plasman u četvrtfinale, ta utakmica moraće da se dobije.\nNa startu Svetskog prvenstva u vaterpolu desilo se prvo i to veliko iznenađenje, jer je Kanada uspela da odigra nerešeno sa jednim od favorita iz drugog plana Crnom Gorom – 8:8. Tim Vladimira Gojkovića imao je prednost od čak četiri gola u poslednjih šest i po minuta meča, ali je uspela da ostane bez planiranih bodova na otvaranju borbi u A grupi. U sledećem kolu Crna Gora igra protiv Brazila, koji je u drugom meču prvog kola Grupe lako dobio Kazahstan sa 6:2.\nsvetsko prvenstvo, vaterpoloBudimpešta


Nevolja u najavi: Naglo opada broj novovakcinisanih u Federaciji BiH | Kakanj-X\nNevolja u najavi: Naglo opada broj novovakcinisanih u Federaciji BiH\nUprkos očigledno niskom procentu vakcinisanih, sve je manje građana Federacije koji se odlučuju primiti prvu dozu vakcine. Prema podacima Zavoda za javno zdravstvo Federacije BiH, najviše novovakcinisanih bilo je od 23. do 29 augusta.\nTada je počelo cijepljenje vakcinama Sinofarm koje je kupila Vlada Federacije BiH. Od tada se broj novovakcinisanih trostruko smanjio.\nPrema podacima Zavoda za javno zdravstvo Federacije BiH, u ovom entitetu do 3. oktobra s dvije doze bilo je vakcinisano 320.921 osoba, što iznosi samo 14,5 posto od ukupnog stanovništva Federacije popisanog 2013. godine.\nUzme li se obzir da je od tada do danas broj stanovnika smanjen usljed negativnog prirodnog priraštaja i iseljavanja, te da je izvjestan broj stanovnika Federacije vakcinisan izvan Bosne i Hercegovine, taj je procent ipak veći.\nAli čak i da se uzmu u obzir najcrnje prognoze o više stotina hiljada iseljenjih (naprimjer 300.000) i 50.000 vakcinisanih građana Federacije u susjedstvu, opet ukupni broj vakcinisanih ne prelazi 20 posto.\nUprkos očigledno niskom procentu vakcinisanih, sve je manje građana Federacije koji se odlučuju primiti prvu dozu vakcine.\nPrema podacima Zavoda za javno zdravstvo Federacije BiH, najviše novovakcinisanih, dakle onih koji su u toj sedmici primili svoju prvu dozu vakcine protiv COVID-a, bilo je od 23. do 29 augusta. Tada je počelo cijepljenje vakcinama Sinofarm koje je kupila Vlada Federacije BiH.\nU toj sedmici vakcinsane su prvom dozom 31.173 osobe. Već sljedeće sedmice vakcinisano je 2.000 osoba manje, piše Stav.ba. Taj broj je iz sedmice u sedmicu nastavio opadati, da bi u prošloj sedmici, između 27. septembra i 3. oktobra broj novovakcinisnaih pao na samo 11.323.\nRiječ je o tempu po kojem bi nam trebalo više od dvije godine da dođemo na 80 posto vakcinisanih. Ironija je što bi u međuvremenu neki primili i po više doza.\nOve podatke dodatno treba uzeti za ozbiljno s obzirom na dolazeću kasnu jesen i iskustva koja smo s COVID-om imali lani u tom periodu.


Ulične zabave i povorka u centru Londona za kraj proslave platinastog jubileja kraljice Elizabete - Izazov\nUlične zabave i povorka u centru Londona za kraj proslave platinastog jubileja kraljice Elizabete\nRadio-televizija Srbije\t 5. juna 2022. 21:10\nVojni orkestri, plesači, razni izvođači i poznate ličnosti paradirali su ulicama Londona kako bi obeležili platinasti jubilej kraljice Elizabete.\nPovorka, koja je prošla sličnom rutom kojom je prošla kraljica na dan krunisanja 1953. godine, ima za cilj da dočara različite decenije njene vladavine.\nOznačavajući različite decenije kraljičine vladavine, igrači, obučeni u odela iz pedesetih godina prošlog veka, plesali su bulevarom koji vodi do Bakingemske palate, dok su vozači "mini morisa" nosili zastave Ujedinjenog kraljevstva i trubili sirenama.\nStotine hiljada pristalica kraljevske porodice pojavilo se na ulicama kako bi prisustvovalo spektaklu i uživalo u pikniku, što je bio prvi veliki nacionalni javni praznik od početka pandemije koronavirusa.\nPevač Ed Širan i više od 100 značajnih ličnosti koje je Velika Britanija proglasila "nacionalnim blagom" pridružili su se vojnim bendovima, izvođačima i igračima na paradi u prestonici.\nProcenjuje se da je, tokom platinastog jubileja, širom Velike Britanije održano 16.000 uličnih žurki, a još 600 je održano širom sveta, u Kanadi, Brazilu, Novom Zelandu, Japanu i Južnoj Africi.\n"Počastvovana sam i duboko dirnuta"\nIako je bila prinuđena da propusti brojne događaje zbog povremenih problema sa kretanjem, kraljica Elizabeta se pojavila danas nakratko na balkonu Bakingemske palate i oduševila okupljene tokom poslednjeg dana proslave platinastog jubileja.\nPored nje su bili princ Čarls, Kamila i vojvoda i vojvotkinja od Kembridža sa svoje troje dece.\nKraljica je kasnije izjavila da je počastvovana i duboko dirnuta brojem ljudi koji su izašli na ulice da proslave njen platinasti jubilej na kraju četvorodnevne proslave povodom njenih 70 godina na britanskom tronu.\n"Kada je reč o tome kako obeležiti 70 godina na mestu vaše kraljice, ne postoji vodič koji treba slediti. To je zaista prvi put. Ja sam počastvovana i duboko dirnuta što je toliko ljudi izašlo na ulice da proslavi moj platinasti jubilej", istakla je kraljica u saopštenju.\nIako nije lično prisustvovala svakom događaju, kaže da je njeno srce bilo sa građanima i da ostaje posvećena tome da im služim najbolje što može, uz podršku porodice.


Potpredsednik Ivan Đoković: Potrebno je značajnije promovisati kvalitet vojvođanskih vina na međunarodnim i regionalnim sajmovima i manifestacijama – Покрајински секретаријат за привреду и туризам\nPotpredsednik Ivan Đoković: Potrebno je značajnije promovisati kvalitet vojvođanskih vina na međunarodnim i regionalnim sajmovima i manifestacijama\nNovi Sad, 7. jun 2017. – Na jučerašnjem skupu u prostorijama hotela ,,Radisson Blue Old Mill“ u Beogradu, posvećenom predstojećoj manifestaciji 59. Međunarodnom ocenjivanju vina ,,Vino Ljubljana”, potpredsednik Pokrajinske vlade i pokrajinski sekretar za privredu i turizam, Ivan Đoković, izneo je programsku politiku i podsticajne mere Sekretarijata namenjene prevashodno proizvođačima vina za učešće na regionalnim i međunarodnim sajmovima. Organizator i inicijator skupa je specijalizovani magazin ,,TU!“ posvećen turizmu i ugostiteljstvu.\nPotpredsednik Đoković je napomenuo da srpska, a samim tim i vojvođanska vina, pokazuju kako kvalitet, tako i karakter i svakako prednjače među najatraktivnijim vinima, prevashodno Fruškogorsko vinogorje, Vršačko vinogorje sa Deliblatskom peščarom, vinogorje Subotice i Palića.\n,,Iako je kvalitet vojvođanskih vina prisutan i evidentan, ona nisu dovoljno promovisana u zemlji i okruženju. Njihove čari su poznate samo upućenima, koji upravo i neguju vinsku kulturu. Pokrajinska vlada i Sekretarijat za privredu, kao i Sekretarijat za poljoprivredu, će u narednom periodu značajnije promovisati naša vina, za šta je već preduzet niz mera za podsticanje vinarstva i vinogradarstva“, rekao je Đoković.\nPo njegovim rečima, uz podršku Sekretarijata za privredu, vinari se već tradicionalno predstavljaju na sajmovima u Sloveniji i to na sajmu AGRA u Gornjoj Radgoni i sajmu MOS u Celju, u okviru izložbenog prostora Sekretarijata, ali i da postoji prostor za nove ideje i koncepte podsticaja za više vinara i za druge sajmove i manifestacije posvećene vinima.\nU prisustvu brojnih predstavnika vinarija sa teritorije Srbije i AP Vojvodine, direktor ,,Vino Ljubljana“ Matjaž Kovačič koji je predstavio prednost učešća i sticanja obeležja u okviru takmičenja i rangiranja na Sajmu ,,Vino Ljubljana“, dok je predstavnik Razvojne agencije Srbije vinarima takođe predočio podsticajne mere i mogućnost ostvarivanja istih.\nNajstarije takmičenje i ocenjivanje vina međunarodnog karaktera, 59. Međunarodno ocenjivanje vina ,,Vino Ljubljana”, ove godine se održava od 30. juna do 2. jula, u velelepnom zdanju Ljubljanskog dvorca. U okviru ovog sajma koji nastoji da prati globalne trendove u okviru delatnosti uzgoja i proizvodnje vina, ocenjuju se uzorci i dodeljuju prestižne nagrade.\n,,Vino Ljubljana” je referentno takmičenje, sa najvišim počastima, prepoznato na međunarodnoj svetskoj sceni kao jedan od deset najprestižnijih sajmova posvećen ocenjivanju vina.


"Željeznice Srbije" oštetile budžet za 65 miliona evra | BN\n"Željeznice Srbije" oštetile budžet za 65 miliona evra\nSavet za borbu protiv korupcije utvrdio brojne nepravilnosti prilikom obnove šinskih vozila. Uloženo sto miliona evra u obnovu, a izgled vagona se nije promenio. ŽS bez komentara\nSrbija 16.04.2015 | 12:03\nObnova šinskih vozila za potrebe "Železnica Srbije" oštetila je budžet za oko 65 miliona evra, zbog nenamenski potrošenih sredstava i neizmirenih poreskih obaveza pet remontera. Za nabavku i remont šinskih vozila u poslednjih 10 godina potrošeno je oko 10 milijardi dinara ili oko 100 miliona evra, utvrdio je Savet za borbu protiv korupcije.\nU "Železnicama" nisu bili spremni da komentarišu izveštaj Saveta, a ističu da će oglasiti saopštenjem, tek kada sve sagledaju ukoliko to smatraju potrebnim. Savet je pratio finansiranja obnove šinskih vozila železnice u periodu od 2009. do 2014, kao i period od 2005. do 2008, odnosno Projekat opravke i modifikacije 1000 EAS - teretnih vagona.\nČinjenica da se vozni park "Železnica" nije bitno menjao i pored ogromnih ulaganja, izaziva sumnju da je stvarnog remonta bilo i da je šteta za budžet Srbije veća od 65 miliona evra. Ni stanje remontera se, pored tolikih davanja od strane države, nije popravilo već su kod svih raskinuti ugovori o privatizaciji, pa se sa devastiranom imovinom i ogromnim dugovima ponovo nalaze u većinskom vlasništvu države - navedeno je u saopštenju Saveta.\nBrojni su protesti radnika remontnih preduzeća koji mesecima nisu primili zarade i kojima nisu uplaćivani doprinosi. Prema Projektu opravke i modifikacije 1.000 teretnih vagona Železnica je trebalo da dobije 1.000 remontovanih vagona za 840 miliona dinara, odnosno deset miliona evra do kraja 2005. godine.\nProjekat je završen za tri godine sa remontovanih 434 teretna vagona za koje su "Železnice" preko remontera "Želvoz" iz Smedereva platila oko dve milijarde dinara ili 25 miliona evra.\nKako je navedeno, "Železnice" su Savetu pružile dokaze da je opravka samo 434 teretna vagona od planiranih 1.000 koštala oko 500 miliona dinara, ali ne i dokaze za koje namene je potrošeno dodatnih 1,5 milijardi dinara.\nOd 2009. do 2014. godine, za obnovu šinskih vozila za potrebe "Železnica", preko Fonda za razvoj preneto je remonterima oko osam milijardi dinara za planirani remont i nabavku 4.069 šinskih vozila. "Železnice" su dostavile dokaze da je nabavljeno novih i remontovano 3.496 šinskih vozila za iznos od 6,7 milijardi dinara, a da nekoliko remontera nije izvršilo usluge u iznosu od 1,3 milijarde dinara.\nNajveći iznos neopravdano potrošenih sredstava, po zaključcima Vlade, u periodu od 2008. do 2014. je kod remontera "Želvoz" od oko 600 miliona dinara. "Želvoz" nije izmirivao ni poreske obaveze pa je poreski dug na dan 31. 12. 2014. 2,4 milijarde dinara, što iznosi manjak u srpskom budžetu u iznosu od 4,5 milijardi dinara.


Tanjug 20. juna 2022. 17:48\nZAGREB – Hrvatski predsednik Zoran Milanović ponovio je danas da Bosni i Hercegovini treba dati status kandidata za Evropsku uniju, kao i Ukrajini, koja je, prema njegovom mišljenju, u mnogo težem položaju od BiH.\nKako je ocenio Milanović, drugačiji postupak bi „nalikovao sadizmu“, prenosi Hina.\n„Ja sam za to da se celoj Bosni i Hercegovini, ne samo Hrvatima u BiH, da taj signal da su dobrodošli, jer će biti jako teško objasniti, da ne kažem nemoguće objasniti kako to da Ukrajina i Moldovija mogu biti kandidati u teškom stanju u kojem se nalaze, mnogo težem nego BiH, a BiH ne može“, poručio je Milanović.\nEvropska komisija, koja nikad do sada nije takvom brzinom objavila mišljenje o nekoj kandidaturi za članstvo, preporučila je u petak državama članicama da odobre status kandidata za Ukrajinu i Moldaviju.\nHrvatski predsednik je ocenio da Evropska komisija nije takvu odluku donela na sopstvenu inicijativu.\n„Komisija u takvim stvarima nije autonomna, to je tehničko birokratsko telo i neko drugi – (francuski predsednik Emanuel) Makron, (nemački kanclear Olaf) Šolc, bilo ko, odlučio je ili su se uskladili da se nastupi na takav jedan otvoren, prijateljski način prema Ukrajini i Moldaviji“, poručio je Milanović.\n„Ako im sada ne damo status kandidata, onda ih praktično ne percipiramo kao državu“, kazao je hrvatski predsednik.\nDodao je da očekuje od hrvatske vlade i premijera da se zauzmu za to pitanje.


Poseta zvaničnika BiH Beogradu: Zašto je Vučić posle večere zvao Dodika - Nedeljnik\nPoseta zvaničnika BiH Beogradu: Zašto je Vučić posle večere zvao Dodika\nSelaković nije optimista kada je reč o rešavanju spornih pitanja u razgraničenju dve države\nFoto: Tanjug-Vlada Srbije\nČlanovi Predsedništva Bosne i Hercegovine Dragan Čović, Bakir Izetbegović i Mladen Ivanić stigli su sinoć u Beograd. U čast bosanskih zvaničnika sinoć je priređena večera, a za danas su planirani zvanični razgovari s predsednikom Srbije Aleksandrom Vučićem, premijerkom Anom Brnabić i drugim visokim funkcionerima.\nGeneralni sekretar predsednika Srbije Nikola Selaković izjavio da današnji razgovori sa članovima Predsedništva Bosne i Hercegovine neće biti laki.\nOn, kako je rekao gostujući na RTS-u, nije optimista kada je reč o rešavanju spornih pitanja u razgraničenju dve države.\n"Pitanje granica je najvažnije bilateralno pitanje i nisam preveliki optimista iako je srpska strana pripremila predloge koji su bili salgasni sa stavovima koje je prethodni put izneo bošnjački član Predsedništva BiH (Bakir Izetbegović), da li se nešto promenilo to ćemo danas da vidimo", rekao je Selaković je za Radio televiziju Srbije.\nOn je kazao da između Srbije i Bosne i Hercegovine stalno postoje tenzije od završetka rata u BiH, ali da se Srbija trudi da bude stabilizujući faktor i da ne izaziva nove provokacije.\n"Predsednik (Aleksandar) Vučić će se na međunarodnom aspektu ceniti kao čovek incijative i u tom svetlu se dešava i poseta članova Predsedništva BiH. Ti razgovori nisu laki, jer se vode sa tri člana Predsedništva koji dele različite stavove", kazao je Selaković.\n"To je teško pitanje, Srbija ima svoj interes i dostojanstvo, mogli ste da vidite smernice u rešavanju tog problema i sa tom politkom ćemo nastaviti", kazao je Selaković komentarišući potpisivanje sporazuma sa Prištinom.


Nemačka jednim pogledomKorisno je znati...UsputPrenoćištaSavezne pokrajineNemačka za...MladiPorodiceLGBTStariji / HomeInformacije o putovanjuSavezne pokrajineSarland\nFurther Information:Franz-Josef-Röder-Str. 1766119 SaarbrückenE-Mail: info@tz-s.de Sarland – mali, zelen i bezgranično šarmantan\nAktivno otkrivajte SarlandSvojim biciklističkim turama Sarland će pokušati da Vas privuče doživljajem vožnje i dinamičnošću: staze duž rečnih dolina pogodne za porodice, pogranične ture do Francuske i Luksemburga ili staze sa malo napornijim usponima prema uzvišenjima Hansrika. Provozajte se biciklom duž prve prekogranične biciklističke staze duž Sare, ADFC koja je označena sa četiri zvezdice i time je najkvalitetnija u Sarlandu.Netaknuta priroda i najviši kvalitet staza - u Sarlandu gusta mreža od oko 50 "premijum" staza obećava vrhunski užitak pri pešačenju. Samo u poslednjih pet godina četiri sarlandske "premijum" staze osvojile su titulu "najlepših pešačkih staza u Nemačkoj". Tako je i uspon Sar-Hansrik sa svojih 180 km izabran za najlepšu dugu pešačku stazu u 2009 godini. Otkrijte Sarland i njegove izvrsne pešačke rute!Raznovrsna i internacionalna ponuda stoji na raspolaganju i ljubiteljima golfa u Sarlandu. Smešteni u atraktivnom okruženju i prvoklasno odnegovani tereni za golf obradovaće svakog golfera. Tajni adu - kultura!Doručak u romantičnoj vili, u podne viteški ručak, čaj u baroknom dvorcu i uveče džez pred visokim pećima - u Sarlandu u jednom danu možete doživeti 2000 godina istorije. Osim toga, postoji bogata ponuda raznovrsnih kulturnih manifestacija, na kojima mladi talenti prikazuju najbolje, a internacionalne zvezde očaravaju publiku. Prvoklasni muzeji i živahna kulturna scena dokazuju uvek iznova kulturno bogatstvo Sarlanda.Kulinarski SarlandDobra hrana je na ceni u Sarlandu. Bilo da se radi o tradicionalnoj domaćoj hrani - od tradicionalnog pečenja "Schwenkbraten" pa do začinjenih jela sa krompirom, probranih menija sa tri zvezdice ili inovativnim kreacijama - ovde kuvari rado koriste regionalne proizvode najvišeg kvaliteta. Sarland inspiriše kuvara do oduševljenja: ovde je najveća koncentracija kulinarskih zvezda po glavi stanovnika.© Tourismus Zentrale Saarland GmbH\nHomeInformacije o putovanjuSavezne pokrajineSarland


JAVNI POZIV ZA ANGAŽOVANJE EXPERTA - NVO MNE\nZvanje/ekspert za Razvijanje preporuka I mjera za dalji razvoj drvoprerađivačke industrije na sjeveru Crne Gore\nZa (opis zadatka/uloge) Razvoj preporuka I mjera\nKrerirane mogućnosti za sistematičan i kontinuiran rad na unaprijeđenju sektora drvoprerade, povećanje zaposlenosti i razvoju sjevera Crne Gore\nMetodologija i tehnički pristup:\nIstraživački I analitički pristup kroz istraživanje I analizu generisanih podataka. Radi kreriranja mogućnosti za sistematičan i kontinuiran rad na unaprijeđenju sektora drvoprerade, povećanje zaposlenosti i razvoju sjevera Crne Gore, Izraditi set mjera i preporuka za dalje unapređenje drvopreračivače industrije, potencijalima, novim proizvodima i načinima za osvajanje tržišta\nSakupljanje relevantnih podataka od institucija i pojedinaca.\nBijelo Polje, Berane, Mojkovac 30 dana\nSastanci sa predstavnicima ciljne grupe i nadležnih institucija.\nObrada i analiza podataka.\nIzrada dokumenta: Preporuke i mjera za dalji razvoj drvoprerađivačke industrije na sjeveru Crne Gore.\nUkupni radni dani 110 dana\n1. Sve nabrojane stavke iz kolone aktivnosti 110 dana\nRaspored: Ovaj angažman počinje 10.09.2020 rok za završetak 15.01.2020\nPrethodno iskustvo u mapiranju ili sprovođenju istraživanja i zrade dokumenata


Šef misije OSCE-a u BiH apeluje na vlasti da saslušaju legitimne zahtjeve za reforme\nFletcher M. Burton (Foto: Agencije)\nProtesti održani u posljednjih nekoliko dana u Sarajevu, Tuzli, Mostaru i drugim gradovima širom države istakli su ozbiljne ekonomske, socijalne i političke poteškoće u Bosni i Hercegovini, rekao je šef Misije OSCE-a u BiH Fletcher M. Burton.\n– Misija OSCE-a u BiH prepoznaje osnovno pravo građana na mirne i zakonite demonstracije, okupljanje i proteste. Ovo je jedna od osnovnih sloboda koja se nalazi u srži naše Organizacije – navodi se u saopćenju.\nMisija OSCE-a snažno osuđuje nasilje usmjereno protiv ljudi ili imovine, i prekomjernu upotrebu sile od strane bilo koga te potiču predstavnike vlasti na svim nivoima u BiH da saslušaju zahtjeve za reforme, izražene na zakonit i miran način.\nBurton je podvukao da konstruktivan dijalog između predstavnika vlasti i građana treba da bude osnov napretka u demokratskom i mirnom okruženju, vodeći ka djelotvornim i održivim rješenjima, saopćeno je iz Misije OSCE-a.


Domovi za stare dobili prve doze Fajzerove vakcine - Penzin\nVakcinacija protiv koronavirusa u Srbiji počela je 24 decembra 2020. godine. Vakcinu su prvo primili premijerka Ana Brnabić, a zatim i ministarka za rad, zapošljavanje, boračka i socijalna pitanja Darija Kisić Tepavčević i epidemiolog Predrag Kon.\nDomovi za stare u Beogradu i Novom Sadu dobili prve doze vakcine\nImunizacija protiv koronavirusa korisnika domova za stare počela je u Gerontološkom centru Beograd oko podneva.\nPodsećamo: Fajzer vakcina prvo za najstarije u domovima za stare\nDr Srđan Dimitrijević, v. d. direktora Gerontološkog centra Beograd kaže da će biti vakcinisano 105 korisnika te ustavnove i 45 korisnika privatnih domova za stare u Beogradu. Nije navedeno koji će privatni domovi i po kom sistemu dobiti vakcine.\n„Svi oni su stariji od 65 godina i nisu preležali koronu, a medicinski timovi pre vakcinacije utvrđuju njihovo stanje“, rekao je Dimitrijević novinarima ispred Gerontološkog centra Beograd.\nPrvih 100 doza Fajzerove vakcine stigle su i u Novi Sad. U ovom gradu su prvi vakcinisani dr Branka Vajagić, specijalista neurologije iz Gerontološkog centra Novi Sad i J.D, 82-godišnji korisnik Doma, pukovnik u penziji. Ukupno je vakcinisano 98 korisnika Gerontološkog centra Novi Sad i dvoje zaposlenih.\nKada stižu naredne doze Fajzerove i vakcine drugih proizvođača?\nPremijerka Ana Brnabić je nakon vakcinacije izjavila da se u najskorije vreme očekuju i vakcine od kineskog Sinofarma i ruska vakcina Sputnjik V. Srbija će, prema rečima premijerke, početkom drugog tromesečja, dobiti i vakcine kompanije Astra Zeneka. Pregovara se i oko vakcine Moderne.\nAna Brnabić je rekla da se od Fajzera u januaru očekuje još 16.000 doza. Zajedno sa drugim vakcinama, Srbija prema rečima premijerke treba da dobije dva miliona doza tokom prvog tromesečja 2021. Od toga se već tokom januara očekuje milion.\nMirsad Đerlek, državni sekretar u Ministarstvu zdravlja rekao je novinarima ispred Gerontološkog centra Beograd da će Fajzer u prvom kvartalu 2021. na nedeljnom nivou isporučivati Srbiji vakcinu protiv koronavirusa.\nU januaru bi, prema Đerlekovim rečima, trebalo da bude isporučeno 78.000 vakcina, u februaru 98.000 i u martu 114.000 vakcina.\n„Tako da će paralelno sa imunizacijom najstarijih korisnika staračkih domova biti vakcinisani i medicinskih radnici“, rekao je Đerlek.\nTags:Ana BrnabićBranka VajagićCOVID-19Darija Kisić TepavčevićGerontološki centar BeogradGerontološki centar Novi Sadkorona viruskoronavirusMirsad ĐerlekPredrag KonSrđan Dimitrijevićvakcinacijavakcine


Realizovan trening za omladinske radnike Erazmus+ projekta – Sociativa\nZavršen je trening za omladinske radnike “Kako se pripremiti za rad sa mladima koji su u stresu?”, u organizaciji DAJ MI RUKU , u okviru Erazmus+ projekta “Do you hear me? A hear you”, koji je trajao od 4. oktobra do 9. oktobra u Beogradu.\nCilj projekta je istraživanje i razvijanje mehanizama podrške za rad sa mladima koji su u stresu i sačinjavanje sistema i programa obrazovanja za volontere i volonterke, omladinske radnike i radnice angažovanih u Omladinskim dnevnim centrima.\nProjekat (2020-2022) realizuju tri organizacije: Mladinski centar Zagorje (Slovenija), Aseman Lapset ry (Finska) i DAJ MI RUKU (Srbija).\nUdruženje Sociativa je učestvovalo na treningu u delu programa koji se tiče mentalno zdravlja omladinskih radnika. Realizovano je 5 radionica na sledeće teme: emocije i emocionalne reakcije u radu, koji su to sve mogući profesionalni rizici, upotreba Karpmanovog koncepta Damski trougao iz transakcione analize u poimanju konfikta i međuljudskih odnosa, profesinalne granice, tehnike relaksacije i brige o sebi itd.\nDrago nam je što smo imali priliku da na ovakav način doprinesemo ovoj sjajnom projektu. Želimo da se zahvalimo organizaciji DAJ MI RUKU na uključenju u projekat, kao i na saradnji organizacijama Mladinski centar i Aseman Lapset ry.\nSjajna ekipa, divna grupa, bogata razmena.\nPočinje kampanja – pomagači i građani za efikasnu socijalnu zaštitu\nVideo “Ulične akcije o pravima i uslugama iz socijalne zaštite”


ОТКРИВЕНО - ВУЧИЋ НЕПЛАНИРАНО ОСТАЈЕ ДУЖЕ У МОСКВИ: Позвао га је Владимир Путин да са њим учествује у...\nOTKRIVENO - VUČIĆ NEPLANIRANO OSTAJE DUŽE U MOSKVI: Pozvao ga je Vladimir Putin da sa njim učestvuje u...\n08-05-2018 13:41 Srbija Politika\nPredsednik Srbije Aleksandar Vučić neplanirano će produžiti svoju posetu Rusiji, jer ga je Vladimir Putin pozvao da zajedno sa njim sutra, na Dan pobede, učestvuje u tradicionalnoj povorci "Besmrtnog puka" - saznaju "Novosti".\nAleksandar Vučić i Vladimir Putin (Foto: RIA)\nOvaj poziv, koji predstavlja posebnu čast za Vučića i našu zemlju, prvi čovek Srbije nije mogao da odbije i potvrđeno nam je da će u Moskvi, zajedno sa jednim od najmoćnijih ljudi sveta, učestvovati u tradicionalnom maršu potomaka stradalih u Prvom i Drugom svetskom ratu.\nOn će na ovaj defile sećanja, kako običaji nalažu, poneti sliku svog dede Anđelka Vučića, koga su mučki ubile ustaše tokom Drugog svetskog rata. Ideja o maršu "Besmrtnog puka" rođena je u ruskom gradu Tomsku gde je 2011. marširalo 5.000 ljudi noseći portrete svojih predaka stradalih u ratnom vihoru, a pre tri godine pridružio im se i Putin, koji je nosio sliku svoga oca.\nZašto je jednu reč na inauguraciji Vladimir Putin izgovorio čak 5 puta i šta je svojim govorom garantovao prema oceni ruskih politikologa saznajte OVDE.\nRanija konferencija za medije Vučića i Putina\nKRLE BRUTALNO IZVREĐAO SRĐU TRIFKOVIĆA I LAZANSKOG: Međutim, to nije ništa u poređenju s onim što su oni njemu poručili! (VIDEO)\n"HITNO DOĐITE!": Evo kako su Bosanci usred Berlina šokirali policiju! (FOTO)\nMEDVEDEV OTKRIO: Evo koliko nam milijardi dolara treba da bismo ispunili Putinove ciljeve!\nSAFARI NA CRNE ZASTAVE: SAA lovi teroriste po pustinji, zgazili duboko u njihovu teritoriju (MAPA/VIDEO)\nPREDSTOJI NAM NAJVEĆA SEOBA SRBA: Alarmantno upozorenje vladike Jovana!\nBOŠKO UDARIO NA TROJICU: Godinama zbog lažnih četnika Vuka, Velje i Šešelja...\nEKONOMISTI: Šta prvo čeka budućeg ministra finansija?\nPOČELE PROMENE U VLADI - STIGLA PRVA OSTAVKA U PARLAMENT: Prosledila je Ana Brnabić, a evo o kom ministru je reč!\nAMERIČKA VOJSKA U PANICI: Nemamo zaštitu od „Kindžala“ (VIDEO)\nSeverna Koreja jača vojnu moć – krstareće rakete brinu Južnu Koreju i Japan


Poverenik: Tužilaštvo da ponovo odluči o zahtevu BIRN-a za dostavljanje dokumenata o smrti Cvijana | BIRN\nPoverenik: Tužilaštvo da ponovo odluči o zahtevu BIRN-a za dostavljanje dokumenata o smrti Cvijana\nPoverenik za informacije od javnog značaja poništio je odluku Višeg javnog tužilaštva u Beogradu kojom je ono odbilo da BIRN-u dostavi dokumentaciju u vezi sa sudbinom bivšeg savetnika predsednika Tadića i Vučića, o čijoj smrti je javnost saznala tek tri godine nakon što je njegovo telo nađeno u Dunavu.\nViše tužilaštvo u Beogradu ima rok od 15 dana da ponovo donese odluku o zahtevu BIRN-a za dostavljanje informacija o smrti advokata Vladimira Cvijana, bivšeg saradnika dva srpska predsednika, navodi se u odluci Poverenika za informacije od javnog značaja.\nPoverenik je time poništio prethodnu odluku Višeg javnog tužilaštva koje je odbilo da BIRN-u dostavi tražene dokumente uz obrazloženje da su informacije već objavljene.\nBIRN je dan nakon što je objavljena vest da se Vladimir Cvijan utopio još 5. januara 2018, o čemu se ništa nije znalo više od tri godine, od Višeg javnog tužilaštva u Beogradu zatražio kopiju rešenja kojim je utvrđeno da nema osnova za pokretanje krivičnog postupka kao i obrazloženje takve odluke.\nBIRN je, takođe, zatražio da Tužilaštvo dostavi i kopiju službene beleške koju je javni tužilac ili zamenik javnog tužioca dužan da sastavi u skladu sa Pravilnikom o upravi u javnim tužilaštvima.\nNaime, javni tužilac ili njegov zamenik dužni su da sastave službenu belešku u slučaju kada u toku ili na kraju istrage ili u toku glavnog pretresa donesu odluku o odustajanju od daljeg krivičnog gonjenja, kao i kada odluči da nema mesta pokretanju krivičnog postupka, kao što je bilo u konkretnom slučaju.\nDostavljanje tog dokumenta moglo bi javnosti da omogući da sazna detalje u vezi sa okolnostima smrti ovog bivšeg javnog funkcionera, budući da prema pravilniku „službene beleške moraju da sadrže opis postupanja u predmetu i preduzetih radnji, sažet opis činjeničnog stanja koje se hronološki izlaže, ukoliko ne postoje razlozi zbog kojih bi trebalo izlagati na drugi način, kao i pravnu ocenu krivičnopravnog događaja“.\n“Informacija već objavljena”\nDva dana nakon podnošenja zahteva, Više javno tužilaštvo je donelo rešenje kojim je BIRN-ov zahtev od 16. marta ove godine odbilo uz obrazloženje da organ javne vlasti ne mora da dostavi traženu dokumentaciju ukoliko se radi o informaciji koja je već objavljena i koja je dostupna javnosti na internetu.\nTužilaštvo se, naime, pozvalo na svoje saopštenje koje je u međuvremenu objavilo, a u kom je navodeno da je u konkretnom slučaju naložena obdukcija, zajedno sa toksikološkom analizom, kako bi se utvrdio identitet preminulog lica i uzrok smrti i da je nakon dostavljanja izveštaja policije i obdukcionog zapisnika sa toksikološkim analizama utvrđeno da je u pitanju Vladimir Cvijan, rođen 1976. godine, koji je preminuo “usled utapanja”.\nIz ovog saopštenja se, međutim, ne vide rezultati i zaključci obukcionog nalaza sa toksikološkom analizom, njihovo tumačenje i obrazloženje tužilaštva. Ne vide se ni okolnosti pod kojima se utapanje dogodilo, kada je i kako Cvijan dospeo do obale Dunava i na kom se mestu tačno utopio, ko ga je i kada poslednji put video, da li je tužilaštvo saslušalo nekoga u vezi sa ovom smrću i slično.\nZbog svega toga BIRN je uložio žalbu, koju je Poverenik uvažio i naložio Višem tužilaštvu u Beogradu da ponovo odluči o podnetom Zahtevu za pristup informacijama od javnog značaja.\nU rešenju Poverenika, između ostalog, se navodi da se iz dosadašnjeg postupanja Tužilaštva u vezi sa zahtevom BIRN-a „ne može sa sigurnošću utvrditi“ da je Više javno tužilaštvo pre donošenja rešenja o odbijanju BIRN-ovog zahteva, razmatrao primenu člana zakona koji određuje da se informacija ne mora dostaviti tražiocu ukoliko bi time bilo povređeno pravo na privatnost, ali koji i definiše izuzetke tog pravila.\nNavodi se, naime, da se taj član ne primenjuje ukoliko se radi o ličnosti, pojavi ili događaju od interesa za javnost, a naročito ako se radi o nosiocu državne i političke funkcije i ako je informacija važna s obzirom na funkciju koju to lice vrši.\nZato se to ističe i u rešenju Poverenika, u kom, između ostalog piše da su „u konkretnom slučaju tražene informacije u vezi sa Vladimirom Cvijanom koji je najpre od 2004. godine bio konsultant za poslove stručne analize iz oblasti prava za potrebe kabineta tadašnjeg predsednika Borisa Tadića i sekretar Pravnog saveta predsednika Srbije, a u februaru 2008. godine imenovan za savetnika navedenog predsednika i potom obavljao dužnost generalnog sekretara predsednika Srbije”.\nTakođe se navodi da je “nakon 2010. godine, zbog neslaganja sa procesom reizbora sudija, Cvijan napustio kabinet predsednika i postao funkcioner Srpske napredne stranke, čiji poslanik postaje 2012. godine, da bi 2013. godine započeo sa bavljenjem advokaturom, nakon otvorenog neslaganja sa politikom Srpske napredne stranke i napuštanja iste“.\nViše javno tužilaštvo u Beogradu novu odluku o zahtevu BIRN-a mora da donese u roku od 15 dana od dana prijema rešenja Poverenika.\nTri godine ćutanja\nPodsetimo, informaciju o tome da je Vladimir Cvijan preminuo, o čemu više od tri godine javnost, ali ni njemu bliske osobe nisu ništa znale, objavio je 15. marta ove godine magazin Tabloid, nakon čega se, dan kasnije, oglasilo Više javno tužilaštvo u Beogradu, navodeći da je telo, tada nepoznate muške osobe, pronađeno na 1.164 km desne obale Dunava. Telo je bilo na udaljenosti od oko sedam metara od obale.\n“Dežurni tužilac po službenoj dužnosti naložio je obdukciju leša, zajedno sa toksikološkom analizom, kako bi se utvrdio identitet preminulog lica i uzrok smrti. Nakon dostavljanja izveštaja policije i obdukcionog zapisnika, sa toksikološkim analizama, utvrđen je identitet preminulog – Vladimir Cvijan, rođen 1976. godine, koje lice je preminulo usled utopljavanja. Na telu pokojnog nisu pronađeni tragovi koji bi ukazivali na mehaničke povrede, a iz rezultata toksikološkiih analiza moglo se zaključiti da ne postoje osnovi sumnje da je izvršeno krivično delo”, navedeno je u saopštenju.\nTokom narednih mesec dana do javnosti su stigle još neke informacije o ovoj misterioznoj smrti i to uglavnom iz dokumenata koja je na Tviteru objavio advokat Ivan Ninić.


Projekat “Dušu nisu ubili” : Srbi kroz vijekove mnogostradalni i mučenički narod -\nProjekat “Dušu nisu ubili” : Srbi kroz vijekove mnogostradalni i mučenički narod\nProjekat „Dušu nisu ubili“ koji se sastoji od istoimenog dokumentarnog filma i knjige svjedočenja novinarke RTRS-a Mile Lolić Močević i istoriografske monografije „Zatiranje Srba u BiH u 20. vijeku“ profesora Drage Mastilovića, dekana Filozofskog fakulteta u Istočnom Sarajevu predstavljen je u Foči. Gologotu koju je prošao srpski narod u 20.vijeku nije prošao nijedan narod u Evropi, a stradanja Srba, njihove jame, grobove i kosti ne smiju pasti u zaborav, poručeno je sa promocije.\nJedan narod, jedan vijek, tri stradanja, o tome prvi put na jednom mjestu detaljno govori dokumentarni film “Dušu nisu ubili”. U filmu svjedoče stradalnici i potomci o onome što su preživjeli tokom dva svjetska i proteklog odbrambeno-otadžbinskog rata, kako su im porodice nastradale, naučni radnici govore o načinima stradanja,o kulturi pamćenja i odgovaraju na pitanje kome je sve smetao srpski pravoslavni narod u BiH.\nPoslije svakog rata falsifikovan je obim stradanja Srba. Stravično ubijanje, progon i namjeru da se Srbi unište tokom ratova svjetska javnost sramno je zataškavala. Čelebići, Miljevina i Jošanica kod Foče, hercegovačke jame, Pridvorica, Lijevče Polje, Birač, srednja Bosna i Bosanska krajina, samo su neka od stratišta Srba koji su ekranizovani primjeri sistematskog uništavanja jednog naroda , odnosno primjeri zločina genocida.\nDio filma sniman je i u fočanskom selu Čelebići odakle je srpski narod za vrijeme Velikog rata masovno interniran u austrougarske logore. Prenesena su potresna svjedočenja mještana i potomaka stradalih ovog kraja o zločinačkom projektu Austrougarske, među kojima i svjedočenje Milike Radovića:\n-U tom projektu veliki broj naroda sa obala Drine između ostalog našeg grada i kraja odakle potičem platio je to svojim životima, dugogodišnjim robijama po kazamtima tadašnje BiH u sastavu Austrougarske, po rumunskim, mađarskim i ostalim logorima. U pitanju su na stotine i stotine žrtava tog kobnog projekta, a drago mi je što je konačno neko našao za shodno da osvijetli taj moment naše teške i surove istorije-kazao je Radović.\nO najvećem stratištu nedužne djece i civila na području Gornjeg Podrinja iz proteklog odbrambeno-otadžbinskog rata kazivala je Dušanka Lalović, preživjeli svjedok monstruoznog zločina u Jošanici koji su 1992.godine počnili pripadnici Armije BiH.\n-Dobro je da se i na ovaj način govori o stradanju Srba u Foči jer za te zločine niko nikada nije odgovarao-istakla je Lalovićeva.\nStradanje srpskog naroda uvijek je pratilo i stradanje Srpske pravoslavne crkve, o čemu na filmu govori profesor Pravoslavnog bogolosvskog fakulteta “Sveti Vasilije Ostroški” protojerej-stavrofor, Darko Đogo. Foča je tako dala podršku da se istina o srpskom narodu objelodani, kaže načelnik opštine Radisav Mašić:\n-Ovdje imamo sudbine ljudi, ljude koji pričaju o stradanjima svojim, porodica svojih i svog plemena, one vrijednosti koje istorija nije zabilježila. Dužni smo da ih prenosimo potomcima svojim, da o tome pišemo, govorimo, da nikada ne zaboravimo-rekao je Mašić.\nI film i knjige autorke i istoričara Drage Mastilovića zauvijek prikazuju javnosti da su Srbi kroz vijekove mnogostradalni i mučenički narod.\n-Jedan od šest naučnih radnika koji je govorio u projektu na pitanje da li postoji narod u Evropi koji je kao srpski u BiH preživio tri puta stradanje za 75 godina, odgovorio je da naravno ne postoji. To je nešto o čemu se u nacionalnim i svjetskim istorijama ne uči. Ono što je najvažnije je da mi prikazujemo stradanje srpskih civila, ne vojske, ne vojne operacije, dakle stradanja žena, djece i staraca kroz tri rata- rekla je autor filma Mira Lolić Močević i poručila da žrtve ne smiju biti zaboravljene, a stradanje srpsko nikome da se ne ponovi.\nPromociju projekta “Dušu nisu ubili” u Foči zajedno su organizovali ovdašnji Centar za kulturu i Udruženje “Srpsko-ruski most”.\n– Ovaj projekat je bacio svjetlo na mnoge događaje koji su zapostavljani i zaboravljani i o sveukupnom stradanju Srba. Svakako da se na ovome naša saradnja sa Srpsko-ruskim mostom neće završiti i trudićemo se da što više sličnih događaja organizujemo-rekao je direktor Centra za kulturu, Vladimir Pantović.


Đokoviću nagrada ruske crkve\nMeđunarodni fond jedinstva pravoslavnih naroda, koji od osnivanja 1995. deluje pod pokroviteljstvom Moskovske patrijaršije, dodelio je nagrade za 2012. patrijarhu Aleksandrijskom Teodoru II, predsedniku Palestine Mahmutu Abasu i "mladom srpskom sportisti, prvom reketu u svetskom tenisu" Novaku Đokoviću.\nRuski patrijarh Kiril je istakao da je Đoković primer, ne samo uspešnog sportiste, već i pravoslavnog vernika, koji se "u svom delovanju nada u volju Božju", saopštila je danas VIA\nTakođe, on je požrtvovan, pomaže mnoge srpske pravoslavne svetinje, među kojima i manastire na Kosovu i Metohiji, finansira dečje i omladinske humanitarne programe, naveo je ruski patrijarh.\nNa ceremoniji uručenja nagrade, prikazano je video-obraćanje Novaka Đokovića, koji nije mogao da prisustvuje, zbog toga što je u Australiji, gde učestvuje na Gren slem turniru.\nKako je navedeno, Đoković svuda predstavlja svoju zemlju, Srbiju, a priznanje od Rusije za njega ima veliki značaj.\nRusija je iskren prijatelj moje otadžbine, ona je mnogo pomagala Srbiji, izjavio je Đoković.\nSrpski i ruski narod mnogo toga objedinjuje, jedan od glavnih faktora u tome je pravoslavna vera. Ruska crkva je primer za ceo pravoslavni svet, u 20. veku je bila mnogo proganjana, sada doživljava procvat, dodao je Đoković koji je izrazio veliku zahvalnost zbog priznanja Međunarodnog fonda jedinstva pravoslavnih naroda.\nMINISTAR SPORTA CRNE GORE PREKORIO SELEKTORA I BIVŠEG SAIGRAČA: "Držite se blagoslova države, a ne crkve!"\nZajedno su jači! Najbolji teniser sveta Novak Đoković u Pekingu će pokušati da osvoji šesti pehar, a najveća podrška na tom putu biće mu braća, Đorđe i Marko.\nNIŠTA OD SINGLA Novakov brat Đorđe poražen u kvalifikacijama Pekinga\nNajmlađi brat Novaka Đokovića, Đorđe Đoković nije uspeo da se plasira u glavni žreb ATP turnira u Pekingu.\nBratski dubl: Novak sa Đorđem igra u Pekingu\nNajbolji teniser sveta Novak Đoković priprema se za nastavak sezone i turnir u Pekingu gde će braniti titulu, a u prestonici Kine rešio je da igra i u dublu i to porodično, u društvu najmlađeg brata Đorđa.\nKINESKI CAR Novaka u Pekingu čekaju fanovi ispred hotela, jedva čeka da počne turnir\nNajbolji teniser sveta Novak Đoković odavno uživa ogromnu popularnost u Kini, posebno u prstonici Pekingu gde će narednih dana pokušati da osvoji petu uzastopnu, odnosno ukupno šestu titulu na ATP turniru Serije 500.


28/06/2020 28/06/2020 Mirza Musanovic\t0 Comments\nZbog saobraćajne nezgode obustavljen je saobraćaj na magistralnom putu Tarčin-Konjic, na području Bradine.\nNa magistralnom putu M-5 u Kiseljaku (ulica Josipa bana Jelačića), danas od 09 do 18 sati obustavlja se saobraćaj zbog asfaltiranja. Putnička vozila bit će preusmjerena na lokalne ceste, dok će saobraćaj teretnih vozila biti u potpunosti obustavljen.\nZbog održavanja manifestacije „510 Dani Ajvatovice“ danas od 16 do 17 sati doći će do obustave saobraćaja na raskršću magistralnih puteva M-5 i M-16 u Donjem Vakufu. Večeras do ponoći zabranjen je prevoz eksplozivnih materija na području Srednjobosanskog kantona.\n← BiH ipak ispala iz igre, zatvorene granice prema Evropskoj uniji\nI danas sunčano i toplo, ponegdje mogući pljuskovi →\n07/08/2020 07/08/2020 Mirza Musanovic\t0


Ljajić za Insajder: Tražićemo arbitražu u okviru Cefte, ali ovo je za EU test kredibiliteta | Insajder\nLjajić za Insajder: Tražićemo arbitražu u okviru Cefte, ali ovo je za EU test kredibiliteta\nMinistar trgovine Rasim Ljajić kaže za Insajder da je današnji sastanak u Prištini bio još jedan pokušaj da se reši problem taksi koje je vlast u Prištini uvela na proizvode iz Srbije i BiH. On navodi da je Srbija potpisala CEFTA sporazum i da se i pridržava svih procedura koji on predviđa.\n„Srbija je odlučila da iskoristi sve procedure i mehanizme koji su predviđeni CEFTA sporazumom. I ovaj sastanak danas je pokušaj rešavanja problema. To je i uslov da bismo mogli da idemo na arbitražu što je takođe jedna od mogućnosti koje predviđa CEFTA sporazum“, objašnjava Ljajić.\nDelegacija iz Beograda je kaže očekivala opstrukcije, ali ne i da će predstavnici Prištine i Albanije da napuste sastanak.\n„Očekivali smo da će glasati protiv, ali ne da će napustiti sastanak. Ako smo mi otišli u Prištinu da pokušamo da rešimo problem onda ne razumem zašto su oni napustili sastanak“, kaže Ljajić.\nLjajić navodi da borba protiv kršenja sporazuma ide u dve trase i da je jedna od njih kroz mehanizme same Cefte.\n„Iako ne očekujemo mnogo od toga, mi poštujemo sporazume koje smo potpisali“, navodi Ljajić.\nMinistar trgovine kaže i da je druga trasa borbe politička odnosno pritisak na EU.\n„Evropska unija kroz ovo polaže test kredibilnosti, jer kako će biti kredibilna za rešavanje drugih problema, ako ne može da spreči ovako drakonsko kršenje sporazuma da utiče da se sve vrati u normalno stanje“, kaže Ljajić.\nPrema saopštenju Vlade, predstavnici Srbije danas su odmah nakon završenog sastanka napustili Prištinu u pratnji Unmika i Kfora i uputili se ka centralnoj Srbiji.\n„Oko mesta gde se odražavao sastanak bilo je policije i uniformisane i u civilu i ljudi su se uplašili. Zato smo mi tražili od Unmika da se omogući pratnja našoj delegaciji do administrativnog prelaza“, objasnio je Ljajić za Insajder.\nSastanak Zajedničkog CEFTA komiteta održava se u Prištini, budući da Kosovo predsedava ovom inicijativom. Sve se odvija u jeku trgovinskog spora Beograda i Prištine, nakon što je Priština uvela dodatne takse od 100 odsto na proizvode iz Srbije. Iako su ove mere osudile EU i velike sile, koje su upozorile da je to kršenje CEFTA sporazuma, Priština odbija da ih ukine.\nNakon nedavnog sastanka sa evropskim komesarom za proširenje Johanesom Hanom, kosovski premijer Hašim Tači izjavio je da će takse biti ukinute kada Srbija prizna nezavisnost Kosova.\nPrvobitno je bilo najavljeno da zbog ovog spora predstavnici Srbije neće prisutvovati sastanku u Prištini, ali kako je Vlada danas saopštila, oni su se ipak pojavili kako bi „još jednom poslali poruku mira i tolerancije i pokazali dobru volju da na konstruktivan način pokušaju da pregovaraju i reše pitanje uvedenih taksi“.


Kroz panel-diskusije, prezentacije i radionice, prisutni su razgovarali o budućem energetskom putu Bosne i Hercegovine, izazovima i implementaciji strateškog okvira za energetsku efikasnost i obnovljive izvore energije, investiranju u elektroenergetski sektor i funkcioniranju maloprodajnog tržišta električne energije.\nVrlo posjećena panel-diskusija održana je o temi otvorenog tržišta električne energije. Od 1. januara 2015. godine, svaki kupac, uključujući i domaćinstva, ima mogućnost da promijeni svog snabdjevača električnom energijom. U okolnostima tržišnog poslovanja, kupac se suočava s nizom vrlo složenih procesa kako bi ostvario pravo da promijeni snabdjevača i istovremeno zadrži svoju sigurnost snabdijevanja. U toku diskusije istaknuta je neophodnost razmjene podataka između svih učesnika u elektroenergetskom sektoru, što će im omogućiti da svoje aktivnosti obavljaju u skladu sa dobrom poslovnom praksom. U isto vrijeme, svi procesi u ovoj složenoj mreži moraju biti jasni i transparentni, tako da korisnici mogu biti sigurni da plaćaju pravu cijenu za uslugu koju primaju.\nNa Energetskom samitu su, također, organizirane i tehničke sesije o aktuelnim temama poput obnovljivih izvora energije, energetskoj efikasnosti, proizvodnji električne energije iz biomase i druge.


Macchina Security je kompanija koja se uspešno bavi integracijom tehničkih sistema bezbednosti na domaćem i inostranom tržištu više od dve decenije. Postali smo lider inovativnih tehnologija u Srbiji i regionu, zahvaljujući stručnosti u više sektora kao što su: bezbednosni sistemi, telekomunikacije, sigurnosne barijere (turniketi), integrisani sistemi i sl. U odnosu na druge slične konkurentne kompanije u zemlji, Macchina Security poseduje sopstveni inženjering, projekt biro, a samim tim i veliko iskustvo iz oblasti projektovanja, kao i izvođenje najkompleksnijih sistema i objekata. U jednu softversku platformu integrišu se sistemi tehničke zaštite kao što su: video nadzor, perimetarska zaštita, alarmni sistemi, kontrola pristupa i evidencija radnog vremena , dojava požara i detakcija gasa, konferencijski sistemi i ambijentalno ozvučenje, parking sistemi SOS tačke, interfoni i mnogi drugi sistemi. Kao lideri u oblasti sistema tehničke zaštite, preporučuju nas sledeće reference: Alerodrom-u Nikola Tesla i Aerodrom Niš (sistemi perimetarske žaštite i radarski sistemi ), Ministarstvo unutrašnjih poslova Crne Gore (elektronski nadzor plavih i zelenih granica putem radara i video nadzora), Nuklearni objekti Srbije, Institut za uklearne objekte Vinča i Savezna Republika Nikerija Nuklearni objekti ( zaštita readioaktivnih izvora sa monitoring centrum). Kao lideri u implementacije SAFE sistema u gradovima Kikinda, Ub, Užice, Topola, Aranđelovac, Sombor, Pančevo, Zaječar i Mali Zvornik nalaze se naši sistemi za opši video nadzor i sistemi za kažnjavanje učesnika u sobraćaju. Naši integrisani sistemi tehničke zaštite nalaze se i u:Grad Beograd (predškolske ustanove) Gradske uprave Barajevo i Lazarevac, Gornji Milanovac, Vladičin Han, Vrnjačka Banja, Gradske pijace, Beogradski ZOO vrt, kao i mnogi drugi gradovi .Svi ovi sistemi podrazumevaju 24 sata praćenje iz monitoring centra, koji je sastavni deo svakog sistema.\n· pomaganje u izradi projektne dokumentacije;\n· puštanje sistema u rad;\nUkoliko ispunjavate navedene uslove i želite da se pridružite našem timu, pošaljite nam svoju biografiju do 31.10.2020. godine elektronskim putem.


VojvodinaCafe - Preseljenje Arhiva Novog Sada u novu zgradu\nVest objavljena: 09.12.2014 10:45\nArhivska građa grada Novog Sada konačno će biti preseljena u novu zgradu početkom 2015. godine. Nakon tri godine gradnje, nova zgrada istorijskog arhiva biće završena do kraja decembra. Iako se dosta ulagalo u poboljšanje stanja stare zgrade u kojoj se trenutno nalazi Arhiv Novog Sada, ona ipak nema adekvatne uslove za čuvanje istorijske građe.\n"Objekat bi trebalo da bude završen do kraja tekuće godine, u smislu da svi radovi unutar objekta budu završeni. Ostaje još nešto od radova na priključenju objekata, znači trafostanica koja je u objektu treba da se priključi na sistem elektrodistribucije, zatim objekat treba da se priključi na toplanu, i vodovod i kanalizacija su već svoj deo uglavnom završili", kaže Srđan Crkvenjakov.\nNova zgrada prati moderne svetske tokove koji se odnose na smeštanje arhivske građe. Ona će biti čuvana u 13 depoa koji su opremljeni najsavremenijom klimatizacijom i prostiru se na 3300 metara kvadratnih sa specijalnim režimom za čuvanje papira.\nOvo je jedna od najvećih investicija Grada Novog Sada koji će konačno moći da se pohvali jednom savremenom i modernom zgradom,u kojoj će se čuvati sva kulturno istorijska dokumenta.


26. maja 2021. - 13:48\nU Beogradu je danas održan prvi sastanak srpsko-ruskog naučnog i tehnološkog saveta za implementaciju projekta “Beogradski dijametar”, koji će omogućiti razvoj železničke infrastrukture u prestonici.\nZamenik gradonačelnika je rekao da je osnovni podsistem javnog prevoza u Beogradu autobuski podsistem, a da je cilj da osnovni prevozni podsistem bude šinski, jer će to, dodao je, omogućiti građanima da se prevoze brzo i tačno na vreme.\n– Mislim da će jednog dana, kada se bude pričalo o istoriji našeg grada, ovo vreme biti poznato kao vreme kada smo rešili najviše infrastruktirnih problema. To se ne odnosi samo na metro i BG voz, već i na obilaznicu oko Beograda i mnoge druge infrastrukturne probleme koji decenijama opterećuju naš grad – rekao je Vesić.\n– Prva linija je Makiš-Mirijevo, druga Železnička stanica Zemun-Mirijevo, a treća, koju projektujemo, spajaće Blok 72 i Banjicu 2. Ta treća linija bi trebalo da bude duga 20,8 kilometara i da takođe ima 21 stanicu – rekao je Vesić.\nVesić je istakao da Beograd ne može da bude funkcionalan grad sve dok svaki njegov deo nije transportno i saobraćajno povezan, kako bi ljudi koji žive u prigradskim opštinama mogli da rade u centru grada i obrnuto.\nNaveo je da to sada nije slučaj i da se mora dati dodatni doprinos kako bi svi delovi grada bili saobraćajno povezani što će, dodao je, upravo omogućiti razvoj BG voza.\n– BG voz se naslanja na postojeću železničku infrastrukturu. Ne pravimo nikakvu novu železnicu, već dograđujemo železničku infrastrukturu zajedno sa ”Železnicama Srbije” i Vladom Srbije, kako bi ona bila stavljena u funkciju gradske železnice – rekao je Vesić.\n– Uz to, planiramo kupovinu novih tramvaja i širenje tramvajske mreže koja treba da bude proširena za skoro 50 novih kilometara. To znači da će autobusi u Beogradu postati samo pomoćno sredstvo prevoza i da će građani moći da se prevoze brzo i tačno na vreme, jer je šinski podsistem tačan sistem – rekao je Vesić.\nPrisutnima se obratio i ambasador Rusije u Srbiji Aleksandar Bocan Harčenko koji je rekao da je projekat “Beogradski dijametar” veoma značajan privredni i ekonomski projekat, projekat za ljude.\n– Što se ambasade tiče, uvek možete računati na našu podršku u svakom smislu tokom realizacije ovog projekta, koji će omogućiti razvoj Beograda – rekao je ambasador.\nGeneralni direktor “Infrastrukture železnice Srbije” Nebojša Šurlan istakao je da to preduzeće zajedno sa Vladom i resornim ministarstvom već nekoliko godina radi na velikim investicijama, kada je u pitanju železnica.\n– Imamo nameru još jedan deo iz kredita Svetske banke, za koji očekujemo da postane operativan u ovom i sledećem mesecu, a tu postoji nekoliko građevinskih projekata koji imaju veze sa železnicom u Beogradu – rekao je Šurlan.\nIzvor Tanjug, Foto: ATA Images/Antonio Ahel\nPrethodni tekstParadajz – rajsko voće\nSledeći tekstBesplatna putarina kroz Makedoniju, evo na koji način


Konačnu presudu Radovanu Karadžiću izreći će danas sudije Žalbenog vijeća i to njih pet, na čelu sa predsjedavajućim sudijom Vagnom Prüssem Joensenom iz Danske.\nSudija Joensen trenutno obavlja funkciju sudije MMKS-a i jedan je od troje dežurnih sudija u ogranku MMKS-a u Arushi, a obavljao je i dužnost predsjednika i predsjedavajućeg sudije Pretresnog vijeća Međunarodnog krivičnog suda UN-a za Ruandu. Između ostalog, obavljao je i funkciju međunarodnog sudije u Misiji UN-a na Kosovu.\nČlan Vijeća, sudija William Hussein Sekule je za sudiju MMKS-a izabran 20. decembra 2011. U martu 2013. postao je sudija Žalbenog vijeća Međunarodnog krivičnog suda za Ruandu (MKSR) i Međunarodnog krivičnog suda za bivšu Jugoslaviju (MKSJ/ICTY) kao žalbeni sudija u Hagu, što je dužnost koju je obavljao do 30. aprila 2015. godine.\nČlan Vijeća, sudija José Ricardo de Prada Solaesa je za sudiju MMKS-a imenovan u decembru 2011., a uz brojne funkcije u sklopu španskog pravosuđa, stekao je diplomu Instituta za ljudska prava u Strasbourgu. U svojstvu međunarodnog stručnjaka sudjelovao je u brojnim programima saradnje. Bio je sudija izvestilac u predmetu "Scilingo" (2005) u vezi sa zločinima protiv čovječnosti počinjenim za vrijeme diktature u Argentini, a od 2005. do 2007. godine bio je izabran za međunarodnog sudiju Žalbenog odsjeka Vijeća za ratne zločine Suda BiH. Uz ostalo, bio je član Žalbenog vijeća u predmetima za ratne zločine protiv Nikole Kovačevića, Radovana Stankovića i Bobana Šimšića.\nČlanica Vijeća, sutkinja Graciela Gatti Santana u pravosuđu radi od jula 1992. godine, a funkciju sudije obavlja od 1994. godine, raspoređena u različitim sudovima na raznim lokacijama u Urugvaju. Od 2009. je angažirana u Krivičnom sudu u Montevideu, glavnom gradu Urugvaja, specijaliziranom za organizovani kriminal. U junu 2012. unapređena je u Apelacioni sud 4. okruga (nadležan za građanske parnice), a u martu 2016, prešla je u Apelacioni krivični sud 1. okruga (pozicija koju trenutno zauzima).\nČlan Žalbenog vijeća MMKS-a Ivo Nelson de Caires Batista Rosa je na poziciji sudije od 1993. godine, a trenutno je i voditelj i koordinator obuke, te mentor, angažiran u Portugalskom centru za pravosudne studije od 2006 godine. Između ostalog, poseduje značajno iskustvo u krivičnom pravu i krivičnim postupcima i istragama na nacionalnom i međunarodnom nivou. Također, bio je sudija-mentor za sudije iz zemalja u razvoju, s iskustvom u azijskim i afričkim državama, konkretno Istočnom Timoru i Gvineji Bisao. Učestvovao je u programu UN-a za osnaživanje pravosudnog sistema, te u projektu koji je finansirala EU a u vezi s jačanjem vladavine prava. U Istočnom Timoru obavljao je funkciju privremenog predsjednika Apelacionog suda.\nDrugostepena presuda Radovanu Karadžiću, reporteri ATV-a u Hagu i Beogradu